หนิง ปณิตา ยินดี จิน มูฟออนมีรักใหม่ ย้อนเล่านาทีช็อกโดนขอหย่า ยอมถึงขั้นให้มีโลกกี่ใบก็ได้ สุดท้ายข้ามเส้นไม่ขอไปต่อ แม้ว่าจะเศร้าหนักแต่ต้องยอมรับความจริง

ยกให้เป็นหญิงสตรองอีกคนหนึ่งของวงการบันเทิงไทย สำหรับผู้จัดสาว หนิง ปณิตา พัฒนาหิรัญ ที่ไม่ว่าจะเจอสารพัดปัญหาถาโถมเข้ามา แต่ก็ยืนหยัดจนผ่านไปได้เสมอ

โดยเฉพาะเรื่องชีวิตคู่ที่ปัจจุบันได้หย่าขาดกับอดีตสามี จิน จรินทร์ ธรรมวัฒนะ เรียบร้อยแล้ว แม้ว่าที่ผ่านมาเจ้าตัวจะไม่เคยมีความคิดเรื่องหย่าในหัวเลยก็ตาม

ทั้งนี้ สาวหนิง ได้เปิดใจถึงเรื่องดังกล่าว หลังมาร่วมทริป “มูตามแม่…แม่พามู” ที่ จังหวัดพระนครศรีอยุธยา ย้อนเล่านาทีที่อดีตสามีเป็นฝ่ายเดินมาขอหย่า แม้ว่าจะเศร้าหนักแต่ต้องยอมรับความจริง ก่อนเผยถึงเรื่องที่อีกฝ่ายดูเหมือนมูฟออนแล้ว

<em><strong>ย้อนเล่านาทีอดีตสามีเดินมาขอหย่า?</strong></em>
“จริงๆ ก็เหมือนกับที่ให้สัมภาษณ์ไปในรายการ คลับฟรายเดย์ ทางรายการขอคิวมานานมากแล้ว แต่เราก็บอกว่าขอออกในวันที่เราพร้อมที่จะพูด พอเวลามันผ่านไปเราก็มองว่ากลายเป็นเรื่องที่ชิลมากๆ

<em>วินาทีนั้นถามว่าช็อกมั้ย เชื่อว่าผู้หญิงทุกคนไม่มีใครไม่ช็อก แต่ก็ต้องยอมรับ แล้วก็บอกว่าตัวเราเองมีค่ามีศักดิ์ศรี</em>

<strong>ถ้าไปถึงเบอร์นั้นก็ได้สิ เพราะวันที่เราไม่มีเขาเรายังไหว แล้วถ้าวันนี้เรามีเขาแต่เราทุกข์มากกว่าเป็นสุขก็เลือกที่จะไม่มีดีกว่า” ถ้าเขาไม่ได้เป็นฝ่ายเดินมาขอหย่า ใจเราไม่ได้อยากหย่าใช่ไหม?</strong>

<strong>“ไม่เคยมีความคิดเรื่องหย่าอยู่ในหัวเลย เราถูกเลี้ยงมาค่อนข้างโบราณนิดหนึ่ง ความเป็นครอบครัวก็ยังต้องประคับประคองกัน แล้วเอาจริงๆ ลิ้นกับฟันกระทบกันมันก็ต้องค่อยๆ ปรับ ซึ่งถ้ามันปรับกันได้ก็ดี ฉะนั้นภาพของการที่ผู้ชายเดินมาขอหย่าเราจึงไม่เคยคิดมาก่อนเลย แต่หมอดูทักเยอะมาก อ.เป็นหนึ่ง อ.ลักษณ์ ก็เคยทักเรื่องนี้</strong>

<strong>แล้วเราก็แอนตี้บอกกับหมอดูว่าดูไม่แม่นหรอก เพราะว่าผู้หญิงอย่างเรามีความอดทนค่อนข้างสูงมากๆ มั่นใจว่ายังไงก็ไม่หย่าแน่ๆ ในเมื่อเราตัดสินใจว่าจะแต่งงาน ยิ่งโดยเฉพาะเรามีลูก เราต้องการให้ลูกเป็นครอบครัวที่สมบูรณ์ด้วย” สภาพจิตใจตอนนั้น? “ปฏิเสธไม่ได้ว่าวันนั้นเศร้า ตลอดระยะเวลา</strong>

<strong>ที่ผ่านมา 12 ปี เราเองก็ปรับตัวจนรู้สึกว่าปรับถึงที่สุดแล้วเหมือนกัน ส่วนตัวไม่ได้รู้สึกว่าตัวเองเกิดข้อบกพร่อง เพราะที่ผ่านมาเวลามีเรื่องทุกครั้งเราจะมองข้อบกพร่องที่ตัวเองก่อนและจะแก้ไขก่อน พอจนถึงวันนั้นเหมือนมันซ้อมมาหลายรอบแล้วจนถึงจุดๆ หนึ่ง เสียใจเศร้าแล้วก็รู้สึกแย่แค่ว่าแม่คนนี้ทำหน้าที่แม่ที่สมบูรณ์ในการรักษา</strong>

<strong>ครอบครัวให้ลูกไม่ได้” เคยพยายามปรับจนไม่เป็นตัวเองเลยไหม? “สำหรับเราไม่รู้สึกอย่างนั้น แต่รู้สึกว่ามันเป็นเราในเวอร์ชั่นที่เราคิดว่าดีสำหรับการเป็นตัวอย่างที่ดีให้กับลูก ถามว่าปรับแล้วมีความสุขมั้ย เรามีความสุขมากขึ้น เพราะว่าเรายอมรับกับความจริงได้มากขึ้น อย่างที่เคยบอกไปว่าสุดท้ายแล้ว</strong>

<strong>เราไม่ได้ไปกำหนดกฎเกณฑ์ว่าเขาต้องมีเราคนเดียว นั่นคือท้ายที่สุดของเราแล้วนะ จะทำอะไรก็ได้เอาเลย เราเข้าใจสังคมของผู้ชายส่วนใหญ่ว่าน้อยมากที่จะมีผู้หญิงเพียงแค่คนเดียวโดยที่ไม่แอบมีกิ๊ก” ยอมถึงขั้นให้เขามีคนอื่นได้อีก เพื่อจะประคับประคองครอบครัวเหรอ? “ถ้าเราไม่ยอมเราก็จะดึงดันกับมัน พอดึงกับมันไปเรื่อยๆ ชีวิตเราก็จะยิ่งทุกข์ แต่ถ้าเรายอมรับได้ว่าเรื่องนี้มันไม่ได้</strong>

<strong>เกิดกับเราแค่คนเดียว รอบข้างเรามีผู้ชายตั้งหลายคนที่เป็นแบบนี้ แต่มันอยู่ที่ว่าข้อจำกัดของการที่ถ้าจะเป็นแบบนี้แล้วอยู่ร่วมกันยังไงให้มันมีความสุขทั้งสองฝ่าย เราทำทุกอย่างไม่ใช่เพื่อยื้อ แต่เพื่อประคับประคองให้ดีที่สุด ยอมให้เขามีโลกกี่ใบก็ได้ แต่สุดท้ายสิ่งที่เราตัดสินใจมันเหมือนแค่เส้นบางๆ ว่าเราขอแค่เส้นนี้ อย่าข้ามเข้ามาในเส้นของเรา พอข้ามมาปุ๊บมันก็จะทำให้เราทุกข์แล้วนะ แล้วพอเราทุกข์ก็คิดว่าอย่างนั้นไม่เอาดีกว่า” ณ วันนี้ให้สถานะเขาเป็นอะไร? “เขายังเป็นเพื่อนที่ดีของหนิงอยู่ แล้วก็ยังเป็นพ่อของน้องณิรินอยู่ ซึ่งแน่นอนว่าเมื่อให้เขาเป็นเพื่อนเราก็ย่อมจะมีความที่ถ้าเกิดอะไรขึ้นกับเขา เราก็ยังเป็นคนหนึ่งที่หวังดีกับเขา แต่เขาจะคิดยังไงกับเรา อันนี้เราไม่ทราบจริงๆ” ล่าสุดดูเหมือนว่าเขาจะมูฟ</strong>

<strong>ออนแล้ว ได้เห็นข่าวบ้างไหม? “จริงๆ เราทราบก่อนข่าวอีกค่ะ เราอยู่ในจุดนี้ทุกคนก็เอามาเล่าให้เราฟัง แต่ก็จะบอกว่ามันเป็นสิทธิ์ของเขา เขาไม่ได้ทำอะไรผิดเลย เขาก็ควรที่จะได้มีความสุขในแบบของเขา แล้วสมมติถ้าเขามีความสุข ได้เจอคนดีๆ เราก็จะดีใจกับเขาไปด้วย เพราะอะไร…เพราะลูกเราก็จะมีความสุขด้วย เราเองก็อาจจะมีโอกาสได้เจอคนดีๆ แล้วถ้าต่างฝ่ายต่างเจอคนดีๆ แน่นอนก็ต้องมีความสุข แต่คนที่มีความสุขที่สุดคือลูกเรา” ทุกวันนี้เลือกที่จะเดินหน้า ส่วนอดีตปล่อยผ่านไปเลย? “ใช่ค่ะ แค่อย่าทำอะไรบางอย่างให้มันเกิดปัญหาขึ้นกับหนิงเท่านั้นเอง กระทบหนิงไม่เป็นไร แต่อย่ากระทบลูก” ตอนนี้สิ่งที่ตกลงกันในวันที่เซ็นใบหย่า ทุกอย่างเป็นไปตามนั้นแล้วหรือยัง? “ยังไม่ได้มีอะไรเป็นไปตามนั้นเลยค่ะ แต่ก็ยังอยู่ในเกณฑ์ที่…อย่างที่เราบอกว่าเราก็มีเส้นของตัวเอง แค่อย่าล้ำมาแล้วกัน ถ้าไม่ล้ำเราก็ยังพอรับได้ ส่วนว่ามีลิมิตมั้ยว่าจะถึงเมื่อไหร่ อันนี้หนิงขออนุญาตไม่ตอบแล้วกัน แต่เราก็มีเส้นของเราแหละ(ยิ้ม)”</strong>

<img src="https://i.ibb.co/HnRKxTW/ningpanita-1712883879-3344234827552935662-3769665.jpg" alt="ningpanita-1712883879-3344234827552935662-3769665" border="0" />

<img src="https://i.ibb.co/wBdf1Gg/ningpanita-1712883879-3344234827678971008-3769665.jpg" alt="ningpanita-1712883879-3344234827678971008-3769665" border="0" />

<img src="https://i.ibb.co/TTzcLNG/ningpanita-1713018479-3345363934550554665-3769665.jpg" alt="ningpanita-1713018479-3345363934550554665-3769665" border="0" />

<img src="https://i.ibb.co/Lr8tT35/ningpanita-1713018479-3345363934558891839-3769665.jpg" alt="ningpanita-1713018479-3345363934558891839-3769665" border="0" />

<img src="https://i.ibb.co/fnHR27H/ningpanita-1713097553-3346027256287513823-3769665.jpg" alt="ningpanita-1713097553-3346027256287513823-3769665" border="0" />

<img src="https://i.ibb.co/pPdDFn5/ningpanita-1713664959-3350787003913872423-3769665.jpg" alt="ningpanita-1713664959-3350787003913872423-3769665" border="0" />

<img src="https://i.ibb.co/ZSXDxhP/S-33759841.jpg" alt="S-33759841" border="0" />

<img src="https://i.ibb.co/sv6NxLV/S-48608052589.jpg" alt="S-48608052589" border="0" />