เจ้าของร้านกาแฟเอือม ลูกค้ามา 4 คน สั่งเครื่องดื่มแค่ 2 แก้ว ซ้ำเปลี่ยนโต๊ะเป็นที่ทำงาน มาครบทั้งโน้ตบุ๊ก เอกสาร เครื่องพรินต์

วันที่ 15 มีนาคม 2567 เจ้าของร้านคาเฟ่แห่งหนึ่งใน จ.นครปฐม โพสต์ในกลุ่ม คนบ้ากาแฟ เป็นภาพซึ่งมีลูกค้ากลุ่มหนึ่งมากัน 4 คน แต่สั่งน้ำทานเพียง 2 แก้ว นอกจากนี้ยังขนอุปกรณ์ทำงานมาอย่างจัดเต็ม ทั้งกองเอกสาร โน้ตบุ๊ก รวมทั้งเครื่องพรินต์อีกด้วย

เจ้าของร้านระบุข้อความว่า “เปิดมาจะครบ 1 ปีแล้ว ไม่เคยเจออะไรแบบนี้ค่ะ ช่วงยุ่ง ๆ ไม่ทันเห็น หันมาอีกทีคุณพี่ก็เสียบปลั๊กสามตาแล้ว มา 4 สั่ง 2 แก้ว พี่ ๆ มีความเห็นยังไงคะ เฉพาะค่าแอร์เดือนนี้ไม่อยากคิดสภาพ จากคาเฟ่เป็นสำนักงานเฉยเลย”

หลังโพสต์นี้ถูกเผยออกไป ปรากฏว่าได้รับความสนใจและถูกแชร์ไปกว่า 2.1 พันครั้ง โดยส่วนใหญ่ต่างเห็นตรงกันว่าลูกค้าทำเกินไปมาก ร้านกาแฟไม่ใช่สำนักงาน โดยบางส่วนแนะนำว่าหากเจอแบบนี้จริง ๆ เจ้าของร้านคงต้องไปบอกลูกค้าจริง ๆ ว่านี่คือร้านกาแฟ ไม่ใช่สถานที่ทำงาน หากลูกค้าคิดได้คงจะเก็บของกลับไปเอง

ต่อมา เจ้าของร้านโพสต์ว่า ขอบคุณทุก ๆ คอมเมนต์ ขอให้เป็นกรณีศึกษา สรุปพี่เขานั่งนานเกิน จะเดินออกลืมจ่ายเงิน น้องที่ร้านต้องเรียก ใครผ่านมาแถวนครปฐม เชิญแวะได้ อยากได้อะไรบอกกันดี ๆ ให้ได้ให้ค่ะร้านนี้

<img class="not-transparent alignnone wp-image-54343 size-full" src="https://www.truststoreonline.com/wp-content/uploads/2024/03/1710599644644-jpg.webp" alt="" width="694" height="787" data-dominant-color="9c9d9e" data-has-transparency="false" />

<img src="https://img5.pic.in.th/file/secure-sv1/1710599618536.md.jpeg" alt="1710599618536.md.jpeg" border="0" />

<img src="https://img2.pic.in.th/pic/1710599610064.md.jpeg" alt="1710599610064.md.jpeg" border="0" />

<img src="https://img2.pic.in.th/pic/1710599599463.jpeg" alt="1710599599463.jpeg" border="0" />

<img src="https://img2.pic.in.th/pic/1_158.md.jpeg" alt="1_158.md.jpeg" border="0" />