วันที่ 18 มี.ค. 2567 <strong>สวนสัตว์พาต้า</strong> ได้แจ้งข่าวจะนำ <strong>"พี่หลิม"</strong> <strong>ปลาช่อนงูเห่า</strong> ที่อยู่คู่สวนสัตว์พาต้ามายาวนานกว่า 20 ปี ไปรักษาตัวและใช้ชีวิตบั้นปลายอย่างสงบ ภายใต้การดูแลของทีมดูแลสัตว์เลี้ยงพิเศษ (Exotic) อย่างสุดความสามารถ

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/x3f6dnhZguDFI0nIcgNu.webp?x-image-process=style/lg-webp" alt="สวนสัตว์พาต้า พา พี่หลิม ปลาช่อนงูเห่า พักผ่อนใช้ชีวิตบั้นปลาย หลังแสดง 20 ปี" width="600" height="450" />

โดย สวนสัตว์พาต้า ระบุว่า "พี่หลิม คือปลาช่อนงูเห่า ที่อยู่คู่สวนสัตว์พาต้ามายาวนานกว่า 20 ปี พี่หลิมได้ให้ความรู้กับผู้มาเที่ยวชมมากมาย ที่ได้เห็นปลาช่อนงูเห่าเป็นครั้งแรกๆ ในชีวิต พี่หลิมเป็นปลาช่อนตัวใหญ่ ลายสวย และมีความสมบูรณ์มากที่สุด

กว่า 2 เดือนที่ผ่านมา พี่หลิมเริ่มมีอาการร่วงโรยไปตามวัย ตามอายุขัยที่ควรจะเป็น พี่หลิมเริ่มมองไม่เห็น อดอาหาร และเริ่มป่วย จากภูมิคุ้มกันที่ลดลงตามกาลเวลา ด้วยเหตุนี้ทางสวนสัตว์พาต้า ขออนุญาตให้พี่หลิมได้พักผ่อนระยะยาว

โดยจะโชว์พี่หลิมถึงวันอาทิตย์ (17 มีนาคม) นี้ เป็นวันสุดท้าย เพื่อให้พี่หลิมได้รักษาตัวและใช้ชีวิตบั้นปลายอย่างสงบ ทีมงาน Exotic จะยังคงดูแลพี่หลิมอย่างดีที่สุด สุดความสามารถ

หมายเหตุ : ขอขอบคุณภาพพี่หลิมจากวิกิพีเดีย ซึ่งเป็นภาพพี่หลิมเมื่อครั้งยังวัยละอ่อน ให้ผู้คนทั่วไปได้ศึกษาข้อมูล ต้นแบบของปลาช่อนงูเห่า"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/TZi13tAHXsoduuOKr2TX.webp?x-image-process=style/lg-webp" alt="สวนสัตว์พาต้า พา พี่หลิม ปลาช่อนงูเห่า พักผ่อนใช้ชีวิตบั้นปลาย หลังแสดง 20 ปี" width="600" height="800" />

หลังจากที่โพสต์ดังกล่าวเผยแพร่ออกไป ได้มีผู้เข้ามาแสดงความคิดเห็นจำนวนมาก อาทิ ขอบคุณที่ทำให้เด็ก ๆ หลายคนมีความรู้ ความรักนะคะพี่หลิม , ขอให้พี่หลิมมีความสงบสุขในบั้นปลายของชีวิต , ขอให้มีความสุขในวัยเกษียณนะครับพี่หลิม , ขอให้พี่หลิมมีความสุขในวัยเกษียณนะ ที่นี่เป็นสวนสัตว์ก็จริงนะคะ แต่เป็นสวนสัตว์ที่เปรียบเสมือน บ้าน ของทุกชีวิตจริงๆค่ะ ดูแลด้วยความรัก เป็นต้น

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/H5mQ2e0Fj4pH3qQFhNsL.webp?x-image-process=style/lg-webp" alt="สวนสัตว์พาต้า พา พี่หลิม ปลาช่อนงูเห่า พักผ่อนใช้ชีวิตบั้นปลาย หลังแสดง 20 ปี" width="600" height="400" />