เมื่อช่วงเช้าวันที่ 29 ก.พ.67 ผู้สื่อข่าวรายงานว่า เกิดอุบัติเหตุเหตุรถพาผู้แสวงบุญลงเขาคิชฌกูฏ จ.จันทบุรี พลิกคว่ำ จากอุบัติเหตุครั้งนี้ ส่งผลให้มีผู้เสียชีวิต 1 ราย บาดเจ็บอีก 9 ราย โดยในจำนวนนี้เป็นชาวต่างชาติ 3 คน ซึ่งเหตุการณ์ครั้งนี้เกิดขึ้นขณะรถขับถึงบริเวณโค้งใกล้ด่านเก็บเงิน เกิดเสียหลักพลิกคว่ำ

หลังเกิดเหตุเจ้าหน้าที่กู้ภัยและเจ้าหน้าที่พยาบาล เร่งเข้าช่วยเหลือผู้บาดเจ็บ โดยลำเลียงลงจากเขา ก่อนกระจายส่งตามโรงพยาบาลต่างๆ ทั้ง รพ.พระปกเกล้า และรพ.คิชฌกูฏ

ผู้สื่อข่าวรายงานว่า ในช่วงนี้เขาคิชฌกูฏเปิดให้ประชาชนขึ้นไปสักการะ ตั้งแต่ต้นเดือนก.พ.ที่ผ่านมา

ผู้สื่อข่าวรายงานว่า สำหรับผู้บาดเจ็บและเสียชีวิตประกอบด้วย

1.นางสาวยุพเรศ อายุ 28 ปี (เสียชีวิต) 2.น.ส.นฤมล อายุ 30 ปี 3.นายพสิศฐ์ อายุ 28 ปี 4.นางสุรัตนา อายุ 32 ปี 5.น.ส.วิมล อายุ 23 ปี

6.นายธานี อายุ 24 ปี 7.นายวชิรวิชญ์ อายุ 29 ปี 8.นาง Lilila อายุ 59 ปี ชาวรัสเชีย 9.นาง Ahiia อายุ 60 ปี 10.นายKhammatov อายุ 54 ปี