กรณี<strong>คดีกำนันนก </strong> ทาง <strong>พล.ต.ท. เรวัช กลิ่นเกษร </strong>อดีตนายตำรวจมือพระกาฬ และอดีตผบช.ปส.  ให้สัมภาษณ์กับผู้สื่อข่าว<strong>“ไทยนิวส์” </strong>ทราบข้อมูลมาว่ากำนันนก เคยให้ลูกน้องที่เป็นตร.ยศผู้กอง นำ<strong>เงิน 3 ล้าน</strong>ไปให้”ผกก.เบิ้ม”<strong>พ.ต.อ.วชิรา ยาวไทยสงค์ </strong>หลังได้รับคำสั่งให้มาปราบส่วยในนครปฐม แต่ถูกปฏิเสธ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/pBkLl6pNOfqZPHKsPdq3.webp" alt="พล.ต.ท.เรวัช แฉ &quot;กำนันนก&quot;ยัดใต้โต๊ะ 3 ล้านให้ &quot;ผกก.เบิ้ม&quot; แต่เคลียร์ไม่ได้" width="600" height="859" />

ซึ่ง เงินนั้นเข้ากองกลางนำไปปรับปรุงกองกำกับให้ดูดี เพราะผกก.เบิ้มไม่รับเงิน ผู้บังคับบัญชาส่งให้มาปราบส่วย ทำงานตรงเป็นไม่บรรทัด

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/UVvQuxjyvVjEx9eGVUKX.webp" alt="พล.ต.ท.เรวัช แฉ &quot;กำนันนก&quot;ยัดใต้โต๊ะ 3 ล้านให้ &quot;ผกก.เบิ้ม&quot; แต่เคลียร์ไม่ได้" width="600" height="341" />

พล.ต.ท. เรวัช<strong> </strong>ยอมรับอนาถใจ หลังผกก.เบิ้ม ยิงตัวตาย เสียดายน้องมันไม่น่าไปคิดสั้น ส่วนตัวมองว่าผกก.เบิ้ม ไม่ได้มีความผิด อะไร ส่วยก็ไม่ได้รับ และการจับมือปืนก็ถูกจับทันทีหลังก่อเหตุ ส่วนผกก.ก็พาลูกน้อง คือ สารวัตรแบงค์ไปส่งรพ.

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/R7XTkJdoLq4at4cGv1nL.webp" alt="พล.ต.ท.เรวัช แฉ &quot;กำนันนก&quot;ยัดใต้โต๊ะ 3 ล้านให้ &quot;ผกก.เบิ้ม&quot; แต่เคลียร์ไม่ได้" width="600" height="337" />

ในส่วนความคืบหน้าล่าสุดวันที่ 13ก.ย.66 เจ้าหน้าที่ตำรวจสืบสวนภาค 7 พร้อมด้วยตำรวจสอบสวนกลาง หน่วยปฏิบัติการพิเศษอินทรี 7  เจ้าหน้าที่ ป.ป.ท. และเจ้าหน้าที่ที่เกี่ยวข้องระดมกําลังเข้าตรวจค้นเครือข่าย นายประวีณ จันทร์คล้าย หรือ กำนันนก โยงพฤติการณ์ฮั้วประมูลที่ได้งานจากกิจการรับเหมาก่อสร้างที่มีชื่อกํานันนก เป็นกรรมการบริษัท 2 แห่ง โดยเจ้าหน้าที่ได้ปูพรมค้น 15 จุด ในพื้นที่ อ.เมือง 13 จุด และ อ.กําแพงแสน 2 จุด ใน จ.นครปฐม

โดยจุดสําคัญซึ่งเป็นที่ตั้งของบริษัทแห่งหนึ่งที่มีชื่อกํานันนกเป็นกรรมการ ในพื้นที่ ต.ตาก้อง อ.เมือง จ.นครปฐม ซึ่งบริษัทดังกล่าวเป็นกิจการแพล้นปูน ก่อสร้าง มีรถบรรทุกและรถแบ็คโฮหลายสิบคัน พบพนักงานยังคงเข้ามาทํางานตามปกติ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/1ZTsz77I0QymydKL3qWo.webp" alt="พล.ต.ท.เรวัช แฉ &quot;กำนันนก&quot;ยัดใต้โต๊ะ 3 ล้านให้ &quot;ผกก.เบิ้ม&quot; แต่เคลียร์ไม่ได้" width="600" height="347" />

ภายหลังการเข้าตรวจค้น นายภูมิวิศาล เกษมศุข เลขาธิการคณะกรรมการ ป.ป.ท. ให้สัมภาษณ์ต่อสื่อมวลชนว่า การปฏิบัติการในวันนี้เป็นการบูรณาการจากหลายหน่วยงานที่เกี่ยวข้อง ทั้งตํารวจ ปปช. ปปง. และกรมสรรพากร ในการร่วมกันค้นหาพยานหลักฐานเอกสารสำคัญ ที่ใช้ในการจัดซื้อจัดจ้างและเอกสารการฮั้วประมูล ซึ่งอาจจะมีการซุกซ่อนอยู่ในบริษัทดังกล่าว โดยหลังจากนี้จะนำหลักฐานที่ได้มาทั้งหมดไปตรวจสอบและประมวลผล

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/fwFPEnFxnPDcSBiSsniA.webp" alt="พล.ต.ท.เรวัช แฉ &quot;กำนันนก&quot;ยัดใต้โต๊ะ 3 ล้านให้ &quot;ผกก.เบิ้ม&quot; แต่เคลียร์ไม่ได้" width="600" height="338" />

เชื่อว่าหากนําเอกสารทั้งหมดมาประมวลผลแล้วจะช่วยทําให้เห็นภาพที่ชัดเจนมากขึ้น และจะได้ทราบว่ามีใครเข้าไปเกี่ยวข้องบ้าง ซึ่งเชื่อได้ว่ากำนันนกไม่ได้ลงมือเพียงลำพัง ต้องมีคนคอยสนับสนุน และวันนี้ได้ให้ทางกรมสรรพากรมาร่วมตรวจสอบเรื่องการเสียภาษีอีกด้วยว่าบริษัทแห่งนี้มีการเสียภาษีถูกต้องตามกฎหมายหรือไม่ ซึ่งจากการตรวจค้นวนจุดอื่น เบื้องต้นพบความเชื่อมโยงกันเกือบทั้งหมด