เรียกว่าเป็นเศรษฐีท่านหนึ่งของแท้ สำหรับหนุ่ม “กันต์ กันตถาวร” ที่ล่าสุดได้ประกาศขายที่ดินที่จังหวัดเชียงใหม่ ในราคา 40 ล้านบาท โดยเป็นที่ทำเลทอง ติดแม่น้ำ ติดภูเขา และถนนใหญ่ แต่งานนี้ก็ไม่ใช่ว่าจะอยากได้เงินอย่างเดียว เพราะหนุ่มกันต์ก็มีเงื่อนไข ว่าอยากขายให้คนไทยที่พร้อมนำไปพัฒนามากกว่า ไม่อยากขายให้ชาวต่างชาติ “ประกาศขายที่ที่เชียงใหม่ครับ ถามว่าเป็นทำเลทองไหม คือที่ของใคร ใครก็บอกว่าของตัวเองสวยแหละ แต่ของผมซื้อไว้ เพราะคิดว่ามันก็สวยในมุมของเรา และในมุมของตลาดด้วยเช่นกัน แต่เมื่อก่อนคิดไว้กะว่าจะไปทำโครงการอสังหาบางอย่าง แต่ว่าพอมีลูกแล้ว ก็คิดว่าไม่น่าจะได้ไปใช้ชีวิตอยู่ ณ ตรงนั้นแล้ว ก็เลยคิดว่าถ้างั้นเราปล่อยดีกว่า คือราคาที่มันก็เป็นอสังหาริมทรัพย์ที่มันก็ขึ้นในทุกๆ วัน ปล่อยให้คนที่เขาอยากได้ดีกว่า แล้วเราก็ไปลงทุนกับสิ่งอื่น หรือว่าอยากได้ที่แถวบ้านหรือในกรุงเทพฯ เอาแล้วกัน” จากใจไม่อยากขายให้ต่างชาติ อยากให้คนไทยเป็นเจ้าของมากกว่า ซึ่งก็ตรงกับเจตจำนงของเจ้าของที่เก่า “ผมไม่อยากขายต่างชาติ จากใจเลยคือเงินใครก็อยากได้ ผมก็อยากได้ แต่พอเป็นต่างชาติ ที่ของผมมันติดน้ำ ติดเขา ติดถนนใหญ่ ผมเลยรู้สึกว่าถ้าที่ตรงนี้สมมติอีก 20 ปีผ่านไป แล้วผมบังเอิญผ่านไปตรงนั้น แล้วรู้ว่าเจ้าของ ณ ตอนนี้เขาทำรีสอร์ต คอนโด ที่เจ้าของคือต่างชาติ มันรู้สึกแปลกๆ เอาตรงๆ คือผมก็ยังมีความรู้สึกแบบนี้ ยอมรับ ไม่รู้ว่าถูกหรือผิดนะครับ แต่ยังรู้สึกว่าอยากให้เป็นของคนไทย เพราะเจ้าของเก่าที่ขายผม เขาก็ขายเพราะความเอ็นดูเหมือนกัน เขาเป็นสถาปนิกชื่อดัง บอกว่าที่ขายให้ เพราะรู้ว่าเป็นกันต์กับลิง ซึ่งก็เป็นเจตจำนงของเจ้าของเดิม ที่ว่ามีต่างชาติขอซื้อแล้วเขาก็ไม่ขาย”

<img src="https://ap-rup.com/images/2024/04/01/drzqq.md.jpeg" alt="drzqq.md.jpeg" border="0" />

<img src="https://ap-rup.com/images/2024/04/01/drwrG.md.jpeg" alt="drwrG.md.jpeg" border="0" />

<img src="https://ap-rup.com/images/2024/04/01/dr7dB.md.jpeg" alt="dr7dB.md.jpeg" border="0" />

<img src="https://ap-rup.com/images/2024/04/01/drHFb.md.jpeg" alt="drHFb.md.jpeg" border="0" />

<img src="https://ap-rup.com/images/2024/04/01/drT4H.md.jpeg" alt="drT4H.md.jpeg" border="0" />

<img src="https://ap-rup.com/images/2024/04/01/drnl0.md.jpeg" alt="drnl0.md.jpeg" border="0" />

<img src="https://ap-rup.com/images/2024/04/01/drqtO.md.jpeg" alt="drqtO.md.jpeg" border="0" />

<img src="https://ap-rup.com/images/2024/04/01/dryXw.md.jpeg" alt="dryXw.md.jpeg" border="0" />