เมื่อวันที่ 17 กุมภาพันธ์ 2567 ที่ผ่านมา เกิดเหตุพายุฝนและลูกเห็บตกหนักในหลายพื้นที่ของจังหวัดกำแพงเพชร โดยเฉพาะพื้นที่ อ.คลองขลุง ในหลายตำบลได้รับผลกระทบจากพายุลูกเห็บนานนับชั่วโมง ทำให้หลังคาบ้านเรือนประชาชนเปิดและทะลุพังเสียหายนับสิบหลัง รวมถึงรถยนต์ที่สัญจรไปมาและจอดภายในบ้านก็เสียหาย โดยมีปริมาณของลูกเห็บตกลงมาอย่างหนัก ลูกเห็บมีขนาดใหญ่เท่าลูกมะนาว และขนาดเล็กปะปนกันไปจำนวนมาก

<img class="img-responsive" src="https://www.mumkhao.com/img1/11/240218e640d.png" />

โดยก่อนหน้านี้กรมอุตุนิยมวิทยาได้ออกประกาศเตือนให้ระวังพายุที่จะเกิดขึ้น จนหลายคนบอกเป็นเสียงเดียวกันว่าไม่ค่อยเจอพายุและลูกเห็บที่ตกหนักแบบนี้มานานมากแล้ว โดยเบื้องต้นหน่วยงานที่เกี่ยวข้องจะออกสำรวจความเสียหายของทรัพย์สินและบ้านเรือนรวมถึงผู้บาดเจ็บที่เป็นตัวเลขที่ชัดเจนอีกครั้ง

<img class="img-responsive" src="https://www.mumkhao.com/img1/11/240218bfcth.png" />

เรียบเรียง มุมข่าว