รตอ.ทรัพย์ทวีเกียรติ กันแต่ง รองสว.(สอบสวน)สภ.เมืองบางขลัง อ.สวรรคโลก จ.สุโขทัย รับแจ้ง เมื่อเวลา 06.30น. วันนี้ 3 เม.ย. มีตำรวจยิงตัวตาย ภายในห้องสื่อสารของสภ.เมืองบางขลัง จึงรายงานผู้บังคับบัญชาตามลำดับชั้นทราบ จากนั้นไปตรวจสอบ พร้อม พตท.ก้องภพ สุขแจ่ม สว.สภ.เมืองบางขลัง และ แพทย์เวรจากรพ.สวรรคโลก

<img class="img-responsive" src="https://sv168.siamnews.com/7/2404034l1qx.jpg" />

<img class="img-responsive" src="https://sv168.siamnews.com/7/2404037ly9m.jpg" />

ภายในห้องสื่อสารซึ่งอยู่บริเวณชั้นล่างติดกับห้องสอบสวน จนท.พบร่างของ รตต.สุรศักดิ์ จิตต์สว่าง รองสวป. ทำหน้าที่พนักงานวิทยุ ของสภ.ดังกล่าว สวมเสื้อแขนสั้นสีเทา กางเกงสามส่วนสีกรมท่า นอนตะแคงจมกองเลือดอยู่บนเตียงสนามหลังโต๊ะทำงาน มีรอยกระสุนปืนเข้าที่ขมับขวาจำนวน 1 รู ส่วนที่มือขวายังกำปืนพกประจำกายขนาด 9 มม. ไว้แน่น ในที่เกิดเหตุ เจ้าหน้าที่พบปลอกกระสุนปืนขนาด 9 มม.ตกอยู่จำนวน 1 ปลอก จึงเก็บไว้เป็นหลักฐาน

เบื้องต้นสันนิษฐานว่า ผู้ตายน่าจะมีปัญหาส่วนตัวที่คิดไม่ตก เนื่องจากเพื่อนร่วมงานสังเกตุมีอาการเครียดจัดมาหลายวันแล้ว ก่อนหน้านี้เคยบ่นกับเพื่อนเกี่ยวกับเรื่องหนี้สินรุมเร้า อาจทำให้คิดสั้นจึงยิงตัวตาย ซึ่งจะได้ดำเนินการในส่วนที่เกี่ยวข้องต่อไป

<img class="img-responsive" src="https://sv168.siamnews.com/7/240403wvmhk.jpg" />

<img class="img-responsive" src="https://sv168.siamnews.com/7/240403mtulx.jpg" />

เรียบเรียง ผู้สื่อข่าวสยามนิวส์ จ.สุโขทัย