29 ก.พ.67 <strong> พล.ต.อ.เพิ่มพูน ชิดชอบ </strong>รมว.ศึกษาธิการ เปิดเผยภายหลังการประชุมคณะกรรมการข้าราชการครูและบุคลากรทางการศึกษา (ก.ค.ศ.) ว่า ที่ประชุมได้เห็นชอบกา<strong>รปรับเงินเดือนครู-ข้าราชการ</strong>และเจ้าหน้าที่ของรัฐ โดยมีผลใช้บังคับตั้งแต่วันที่ 1 พ.ค. 2567 และ 1 พ.ค. 2568

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/fA80GY3GCuYz2zmH6OB4.webp?x-image-process=style/lg-webp" alt="คุณครูเฮลั่น เคาะ ขึ้นเงินเดือนครู มีผลทันที 1 พ.ค.67 นี้" width="600" height="400" />

<strong> ขึ้นเงินเดือนครู</strong> แบ่งเป็น 2 กลุ่ม ได้แก่
<ul>
 	<li>กลุ่มที่ 1 คือ การปรับอัตราเงินเดือนแรกบรรจุทุกคุณวุฒิ โดยทยอยปรับอัตราเงินเดือนแรกบรรจุเพิ่มปีละ 10% ในปี 2567 และ 2568 และโดยในปี 2568 ผู้ที่บรรจุด้วยคุณวุฒิปริญญาตรี จะได้เงินเดือนไม่น้อยกว่า 18,000 บาท และปรับคุณวุฒิอื่นๆ ให้สอดคล้องกัน</li>
</ul>
<ul>
 	<li>กลุ่มที่ 2 การปรับเงินชดเชยผู้ที่ได้รับผลกระทบจากการปรับอัตราเงินเดือนแรกบรรจุ พร้อมกับการปรับอัตราเงินเดือนแรกบรรจุ</li>
</ul>
การปรับเพิ่มเงินเพื่อการครองชีพชั่วคราว จะดำเนินการโดยกระทรวงการคลัง โดยสำนักงาน ก.พ. ได้เชิญหน่วยงานที่เป็นองค์กรกลางบริหารงานบุคคลของข้าราชการแต่ละประเภท เพื่อหารือในกรณีดังกล่าวไปแล้วเมื่อวันพุธที่ 31 ม.ค. 2567 และเสนอ ก.พ. พิจารณาวันที่ 22 ก.พ. 2567 และจะแจ้งอัตราเงินเดือนแรกบรรจุและการปรับเงินชดเชยที่จะใช้บังคับเพื่อให้องค์กรกลางบริหารงานบุคคลดำเนินการ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/Id4NFJRuYQKNQk0sU7Hq.webp?x-image-process=style/lg-webp" alt="คุณครูเฮลั่น เคาะ ขึ้นเงินเดือนครู มีผลทันที 1 พ.ค.67 นี้" width="600" height="400" />

สำหรับการปรับขึ้นเงินเดือนครูนั้น เป็นไปตามคณะรัฐมนตรี (ครม.) ได้มีมติเห็นชอบแนวทางการปรับอัตราเงินเดือนของข้าราชการและเจ้าหน้าที่ของรัฐตามที่ ก.พ. เสนอ แบ่งเป็น การปรับเงินเดือนของข้าราชการครูและเจ้าหน้าที่ของรัฐ และการปรับเงินเพิ่มเพื่อการครองชีพชั่วคราว