ตามรายงานจากเจ้าหน้าที่ระบุว่า มีผู้เสียชีวิต 1 ราย ชื่อ <strong>นายไวทิน อยู่สาลี</strong> หรือ<strong> สท.หนุ่ม</strong> อายุ 39 ปี ซึ่งเป็นสมาชิกสภาเทศบาลตำบลโพนางดำตก ถูกยิงด้วยอาวุธปืนขนาด 9 ม.ม. จำนวน 9 นัด พลเมืองดีนำส่งโรงพยาบาลสรรพยา แต่ทนพิษบาดแผลไม่ไหว เสียชีวิตลงในที่สุด

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/qYTymtwKOMsNLXvK91X4.webp?x-image-process=style/lg-webp" alt="เพื่อนเศร้าอาลัย สท.คนดังชัยนาท โดนคนสนิทรัวกระสุนใส่ 9 นัด" width="600" height="1299" />

นอกจากนี้ยังมีผู้ที่มาร่วมงานวันเกิดได้รับบาดเจ็บถูกคมกระสุนอีก 2 ราย เป็นชาย 1 ราย และหญิง 1 ราย ทั้งนี้ นางแป้น คำชู อายุ 59 ปี แม่ของนายไวทินผู้เสียชีวิต เปิดเผยว่า มือปืนที่ลงมือยิงลูกชายของตนรายนี้คือ นายนันทิพัฒน์ เพชรจั่น หรือ บูม อายุ 20 ปี เจ้าของวันเกิด ซึ่งบ้านอยู่ติดกัน และเป็นคนขับรถของนายกเทศมนตรีเทศบาลตำบลโพนางดำตก

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/2OyIkxaaMUDslzedI2qk.webp?x-image-process=style/lg-webp" alt="เพื่อนเศร้าอาลัย สท.คนดังชัยนาท โดนคนสนิทรัวกระสุนใส่ 9 นัด" width="600" height="600" />

"จริงๆ แล้วทั้งผู้เสียชีวิตและมือยิงสนิทสนมกันมาก เพราะวันเกิดที่จัดขึ้น ผู้เสียชีวิตก็เป็นคนจัดให้คนยิง ช่วงเกิดเหตุตนเข้าบ้านแล้ว แต่ยังไม่ได้นอนหลับ และได้ยินเสียงปืนดังกว่า 10 นัด เมื่อออกมาดูที่งานก็พบว่าลูกชายนอนจมกองเลือดหายใจรวยรินแล้ว จึงช่วยกันนำส่งโรงพยาบาล แต่ด้วยความที่ถูกยิงมากถึง 9 นัด ลูกชายจึงเสียชีวิต" แม่ของ สท.หนุ่ม เล่าเหตุการณ์

นอกจากนี้ แม่ผู้เสียชีวิตยังเล่าอีกว่า สาเหตุที่นายบูมยิง สท.หนุ่ม ตนทราบมาว่านายบูมดื่มเหล้าจนเมาแล้วนำปืน ซึ่งทราบว่าเป็นปืนของนายกฯเจ้านายของนายบูมออกมายิงขึ้นฟ้าจนหมดแม็ก ด้าน สท.หนุ่มจึงเข้าห้าม และแย่งปืนกัน ทำให้นายบูมไม่พอใจรัวกระสุนใส่ร่างของ สท.หนุ่ม แบบไม่นับจน สท.หนุ่มนอนจมกองเลือด และเสียชีวิต

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/mx4alBGBOTo85u917msg.webp?x-image-process=style/lg-webp" alt="เพื่อนเศร้าอาลัย สท.คนดังชัยนาท โดนคนสนิทรัวกระสุนใส่ 9 นัด" width="600" height="1299" />

<em>"นายบูมเป็นเด็กเกเรมาตั้งแต่เด็ก นิสัยนักเลงจึงเรียนไม่จบ ที่ลงมือยิงลูกชายน่าจะเป็นเพราะอยากสร้างบารมี และมั่นใจว่าเจ้านายจะเคลียร์คดีให้ได้ ไม่ต้องติดคุก"</em>  แม่ของ สท.หนุ่ม ระบุอีก

ต่อมาตำรวจ สภ.สรรพยาได้เข้าจับตัวนายบูมได้หลังเกิดเหตุ พร้อมนำตัวไปทำการสอบสวน พร้อมอาวุธปืนของกลาง ในขณะที่ยังอยู่ในอาการเมา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/XNOkQiHs3DQDGMbWRncK.webp?x-image-process=style/lg-webp" alt="เพื่อนเศร้าอาลัย สท.คนดังชัยนาท โดนคนสนิทรัวกระสุนใส่ 9 นัด" width="600" height="1302" />

ด้านนางนิด ยายของนายบูม มือยิงเปิดเผยว่า ตนเป็นคนเลี้ยงนายบูมมาตั้งแต่เล็ก หลังเกิดเหตุตนไปเยี่ยมหลานที่โรงพัก หลานบอกว่าสาเหตุที่ยิง เพราะหลานโดนชกก่อน ไม่น่าจะมีสาเหตุอื่น เพราะหลานตนกับคนตายสนิทกัน น่าจะโมโหที่ถูกชกมากกว่าสาเหตุอื่น

ล่าสุดจากที่พนักงานสอบสวนสภ.สรรพยาได้นำตัวนายบูมมาทำการสอบสวน ซึ่งเบื้องต้นนายบูมยังให้การภาคเสธ ยอมรับว่าเป็นคนยิงปืนขึ้นฟ้า และถือปืน ขณะลั่นไกใส่ สท.หนุ่มจริง แต่เป็นการทำปืนลั่น เพราะชุลมุนจากการที่มีคนพยายามแย่งปืนจากตน กระสุนจึงลั่นใส่ สท.หนุ่มอย่างไม่ได้ตั้งใจ

อย่างไรก็ตาม เบื้องต้นพนักงานสอบสวนได้แจ้งข้อหามีอาวุธปืนโดยไม่ได้รับอนุญาต พกปืนไปในเมืองหมู่บ้านโดยไม่มีเหตุอันควร ยิงปืนโดยไม่มีเหตุอันควร และอีกข้อหาหนักคือฆ่าคนตายโดยเจตนา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/X5Wdv5sIAUFwBzHmT0HG.webp?x-image-process=style/lg-webp" alt="เพื่อนเศร้าอาลัย สท.คนดังชัยนาท โดนคนสนิทรัวกระสุนใส่ 9 นัด" width="600" height="800" />