หลังจากที่กลายเป็นดราม่าในโลกออนไลน์ หลังมีสาวรายหนึ่งออกมาโพสต์ข้อความแฉแฟนหนุ่มที่เป็นข้าราชการครู ซึ่งคบหากันมา 9 ปี แต่แอบปันใจให้ครูสาวที่ทำงานโรงเรียนเดียวกัน ซึ่งเรื่องเกิดขึ้นในพื้นที่สันป่าเหียง จ.ลำพูน

<img src="https://www.matichon.co.th/wp-content/uploads/2024/04/1713955251671.jpg" />

โดยสาวที่โพสต์แนบข้อความบทสนทนาของทั้งคู่ที่ส่งคุยหากัน จนเกิดเป็นแฮชแท็กเดือด #กุสุมา #สันป่าเหียง ซึ่งโพสต์ดังกล่าวมีผู้แชร์ออกไปมากถึง 2.9 หมื่นครั้ง พร้อมแสดงความคิดเห็นกันอย่างกว้างขวาง

เมื่อวันที่ 24 เมษายน ผู้สื่อข่าวรายงานว่า เพจ “อีซ้อขยี้ข่าว” โพสต์ภาพและข้อความระบุว่า “กุสุมาสาวมือที่สาม ย่องเงียบจดทะเบียนกับครูหนุ่มเรียบร้อยแล้ว”

<img src="https://www.matichon.co.th/wp-content/uploads/2024/04/438327772_446783881071003_4770039608583561440_n-e1713955841270.jpg" />

ทั้งนี้ โพสต์ข้อความเพิ่มเติมว่า

ไหนๆ ก็ไหนๆ อี ผญ.อยู่ที่อำเภอแล้ว แจ้งมันเปลี่ยนชื่อเป็นกุสุมาไปเลย ตอนนี้คนทั้งประเทศคิดว่าชื่อครูกุสุมากันหมดแล้ว 5555

<img src="https://www.matichon.co.th/wp-content/uploads/2024/04/1713956163437_0.jpg" />

ส่งมาหา บอกกูแค่ว่า กุสุมา สันป่าเหียง แล้วกูจะรู้ไหมหล่ะ ว่าชื่อร้านหมาล่าแล้วทีนี้คนเข้าใจกุสุมาไปทั้งประเทศแล้ว

ปล.ไม่ขอโทษนะ ติดปากแล้ว ครูกุสุมา

ขณะที่เพจ “คุณเบียร์เมียตำรวจ” เปิดแชตที่คนทักมาว่าทั้งสองนั้นจดทะเบียนกันแล้ว โพสต์ทางเพจระบุว่า

“ได้ข่าวจากวงใน บอกว่าตอนนี้ อีครูน้อย กับผู้ชายไปจดทะเบียนสมรสแล้วจ้า หมาดๆ ร้อนๆเลย #ลำพูน #สันป่าเหียง”

<img src="https://www.matichon.co.th/wp-content/uploads/2024/04/1713956192139_0.jpg" />

ทั้งนี้ ทางเพจโพสต์เพิ่มเติมว่า ก่อนลงแอดดูแหล่งที่มาของข่าวละนะ ว่าเชื่อถือได้ เพราะนางรับราชการ

อย่างไรก็ตาม เพจยังตั้งคำถามว่า “มึงไปจดหลังจากที่เกิดเรื่อง เขาคบกันมา 9 ปีนะ มึงจดทะเบียนเพื่อหนีความผิด คนก็จะยิ่งด่ามึงค่า รอเลย เดี๋ยวสังคมลงโทษมึงเอง”

“คนที่น่าสงสารคือเมียหลวงนะ อยู่ด้วยกันมา 9 ปี โคตรเสียเวลา”

หลังจากที่โพสต์ดังกล่าวเผยแพร่ไปไม่นาน มีคนเข้ามาแสดงความคิดเห็นจำนวนมาก โดยเรียกร้องให้หน่วยงานที่เกี่ยวข้อง โดยเฉพาะกระทรวงศึกษาธิการ (ศธ.) สำนักงานคณะกรรมการการศึกษาขั้นพื้นฐาน (สพฐ.) และเขตพื้นที่ฯ ควรจะดำเนินการวินัยกับครูทั้งสองรายนี้

<img src="https://www.matichon.co.th/wp-content/uploads/2024/04/1713956204491_0.jpg" />