ตอบเมนต์เดียวเปลี่ยนชีวิตชั่วข้ามคืน จากคนรักกลายเป็นคนชังทันที สำหรับ “ดำดง”หรือ<b> “นุ่น เนตรชนก”</b>หลังวีนแฟนคลับรายหนึ่งที่เข้ามาถามเรื่องแฟนจนทำให้ถูกมองว่าก้าวร้าวเกินไป โดยดำดงได้ออกมาเปิดใจไปสองรอบ และขอโทษที่ทำให้แฟนๆ รู้สึกไม่ดี

ล่าสุดวันนี้ (10 เม.ย.) ดำดง ก็ได้อัดคลิปขอโทษลงติ๊กต๊อกส่วนตัวอีกครั้ง โดยเผยว่าขอพูดถึงเป็นครั้งสุดท้าย ยกมือไหว้ขอโทษที่ทำตัวไม่น่ารัก นั่งทบทวนแล้ว ตัวเองก็มีส่วนทำให้คนมองว่านิสัยแบบนั้น หลังจากนี้จะมีสติให้มากขึ้น“สวัสดีพี่ๆ แม่ๆ พี่ๆ ทุกคน ก่อนอื่นเลยหนูอยากให้ทุกคนรับฟังเด็กคนนี้อีกครั้งนึง คลิปนี้จะเป็นคลิปสุดท้ายเลยกับเรื่องทั้งหมดที่เกิดขึ้น ก่อนอื่นเลยหนูอยากจะขอโทษที่ทำตัวไม่น่ารัก (ยกมือไหว้) ณ ช่วงเวลานั้น ขอโทษที่ภาพที่ออกไปมันดูก้าวร้าว ดูเป็นคนนิสัยไม่ดี ตั้งแต่เกิดเรื่อง หนูก็มานั่งทบทวนตัวเอง จนมันตกผลึกแล้วว่าเราก็มีส่วนที่ให้คนมองว่าช่วงเวลานั้นนิสัยไม่ดี จนทำให้ทุกคนเสียความรู้สึก หรืออาจผิดหวังในตัวหนูไปเลย ไม่ได้อยากติดตามแล้ว หรือแอนตี้

วันนี้หนูก็อยากขอโทษอีกครั้ง สุดท้ายแล้วหนูก็ไม่ได้ขออะไร ขอแค่โอกาสให้ได้พิสูจน์ว่าหลังจากนี้ มันก็จะไม่มีเหตุการณ์แบบนี้เกิดขึ้นอีก ให้หนูได้ปรับปรุงแก้ไข ขอโอกาสและพื้นที่ในการทำงาน ให้ดำเนินต่อไป หนูจะทำทุกอย่างให้มันดีขึ้น จะมีสติในทุกๆ ครั้ง ทุกๆ ช่วงเวลาที่จะพูดออกไปให้มีสติ จะทำตัวให้เหมาะสมกว่านี้ ฝากแม่ๆ พี่ๆ น้องๆ ที่ยังรักและยังตาม เป็นกำลังใจให้หนูต่อไป หนูก็ขอบคุณทุกๆ กำลังใจและขอบคุณที่ยังอยู่ข้างๆ กำลังใจจากทุกคน เป็นกำลังใจให้ด้วยนะคะ ขอบคุณทุกๆ คนมากๆ ค่ะ”

<img src="https://img2.pic.in.th/pic/1712732760488.md.jpeg" alt="1712732760488.md.jpeg" border="0" />

<img src="https://img5.pic.in.th/file/secure-sv1/358673189_1580588005682470_202569705339274416_n.md.jpeg" alt="358673189_1580588005682470_202569705339274416_n.md.jpeg" border="0" />

<img src="https://img5.pic.in.th/file/secure-sv1/49abb656-4271-4d87-814c-72d795e03b6b.md.jpeg" alt="49abb656-4271-4d87-814c-72d795e03b6b.md.jpeg" border="0" />

<img src="https://img2.pic.in.th/pic/1712732638116.md.jpeg" alt="1712732638116.md.jpeg" border="0" />

<img src="https://img5.pic.in.th/file/secure-sv1/1712732630717.jpeg" alt="1712732630717.jpeg" border="0" />