เว็บไซต์ต่างประเทศ <a href="https://www.reuters.com/world/india/indian-police-detain-three-accused-raping-brazilian-spanish-tourist-2024-03-03/">reuters</a> รายงานเหตุการณ์ที่กำลังเป็นประเด็นร้อนแรงบนโลกโซเชียลทั่งโลก กรณีคู่รักยูทูบเบอร์สายเที่ยวชื่อดังชาวสเปนได้ออกมาเล่าทั้งน้ำตา นาทีชายโฉดชาวอินเดียกว่า 7 คนยำยี ทำร้ายร่างกายสามีคาเต็นท์ ล่าสุดทางตำรวจอินเดียออกตามจับได้แล้ว 3 ราย

ตามรายงานของสื่อท้องถิ่น เผยว่า คู่รักยูทูบเบอร์สายท่องเที่ยวที่เดินทางมาแล้วกว่า 60 ประเทศทั่วโลกซึ่งมีผู้ติดตามหลักแสน ออกมาเล่าประสบการณ์สุดสะเทือนใจที่เกิดขึ้นระหว่างพวกเขาเดินทางมาเที่ยวที่อินเดีย โดยเธอถูกชายโฉด 7 คนย่ำยี และทำร้ายร่างกายสามีจนฟกช้ำทั่วร่างคาเต็นท์

<img class="img-responsive" src="https://sv168.siamnews.com/11/240304fb3ix.png" />

ฝ่ายหญิงได้เล่าเหตุการณ์ทางอินสตาแกรมว่า นี่เป็นเรื่องราวที่ไม่ควรเกิดขึ้นกับใครทั้งสิ้น ขณะที่พวกเรากำลังพักผ่อนในเต็นท์ มีชาย 7 คน บุกเข้ามา เอามีดจ่อที่คอสามีเธอ และชายเหล่านั้นได้ย่ำยีฉัน พวกนั้นย่ำยีและขโมยของไปแต่ไม่เยอะ เพราะเขาต้องการที่จะย่ำยี และตอนนี้เราอยู่ในโรงพยาบาลกับตำรวจแล้ว ซึ่งทั้งสองได้ให้การว่าสาเหตุที่เธอเลือกกางเต้นท์ข้างถนน เนื่องจากพวกเขาไม่สามารถหาโรงแรมได้

ขณะเดียวกันด้านสามีได้เล่าเพิ่มเติมว่า ปากตัวเองมีแผล แต่สิ่งที่ภรรยาเขาเจอมันแย่กว่ามากๆ ชายพวกนั้นตีเขาด้วยหมวกกันน็อกหลายๆ ครั้ง และปาหินใส่เธอ แต่โชคดีที่เธอใส่แจ๊กเก็ต มันเลยช่วยให้เธอไม่รับบาดเจ็บมาก

อย่างไรก็ตาม เจ้าหน้าที่ตำรวจได้รับแจ้งจากคู่รักคู่ดังกล่าวว่า ฝ่ายหญิงถูกกระทำส่วนฝ่ายชายถูกทำร้ายบริเวณข้างถนนในเมืองดุมกา รัฐฌาร์ขันท์ เมื่อช่วงเวลาประมาณ 23.00 น. ของวันศุกร์ที่ 1 มี.ค.ตามเวลาท้องถิ่นที่ผ่านมา

<img class="img-responsive" src="https://sv168.siamnews.com/11/240304xz0sf.png" />

ล่าสุดเมื่อวันที่ 4 มีนาคม เบื้องต้นทางเจ้าหน้าที่ตำรวจอินเดียได้จับกุมผู้ต้องสงสัยได้แล้ว 3 ราย และกำลังตามล่าผู้ต้องสงสัยอีก 4 รายที่เหลือ โดยทางเจ้าหน้าที่ตำรวจยังไม่ได้เปิดเผยรายละเอียดของผู้ต้องสงสัยแต่อย่างใด ทั้งนี้ ทางเจ้าหน้าที่ตำรวจยืนยันว่าพวกเขาสามารถระบุตัวตนผู้ก่อเหตุได้ทั้งหมดแล้ว และพวกเขาจะจับกุมผู้ต้องสงสัยทั้งหมดได้ในเร็วๆ นี้

<a href="https://twitter.com/Slatzism/status/1763960879807074673?ref_src=twsrc%5Etfw%7Ctwcamp%5Etweetembed%7Ctwterm%5E1763960879807074673%7Ctwgr%5E7f32aac91b1b642eae7b54218cb0d5a8769395b5%7Ctwcon%5Es1_&amp;ref_url=https%3A%2F%2Fwww.khaosod.co.th%2Faround-the-world-news%2Fnews_8122709">คลิป</a>