จากที่เป็นกระแสถกเถียงกันอย่างหนักในโลกออนไลน์ เนื่องจากการแข่งขันฟุตบอลโลกรอบคัดเลือกโซนเอเชีย รอบ 2 นัดที่ 4 <strong>ทีมชาติไทย พบ เกาหลีใต้ </strong>ซึ่งผลออกมาปรากฏว่าเป็นทางฝั่งโสมขาวที่เน้นเกมและแน่นอนกว่าเอาชนะเจ้าบ้านไปได้ 3 - 0

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/jSlvWo09135drNBsB59x.webp?x-image-process=style/lg-webp" alt="อดีตพระเอกดัง ซัดคนไทยบางกลุ่มใส่เสื้อ &quot;ทีมชาติเกาหลีใต้&quot; เชียร์ในราชมังฯ" width="600" height="400" />

โดยเกาหลีใต้ได้จัดสตาร์ดังหลายคนที่โลดแล่นในลีกยุโรปลงสนามในนัดนี้ อาทิ <strong>ซน ฮึง มิน (Son Heung Min)</strong> กัปตันคนดังจาก ทอตแนม ฮอตสเปอร์ จากศึกพรีเมียร์ลีกอังกฤษ , <strong>อี คัง อิน (Lee Kang In)</strong> กองกลางตัวรุกจาก ปารีส แซงต์ แชร์กแมง และ <strong>คิม มินแจ (Kim Min Jae)</strong> เซ็นเตอร์แบ็ค บาเยิร์นมิวนิคใน บุนเดสลีกา ลีกสูงสุดเยอรมนี

แน่นอนว่านั่นไม่แปลกเลยสักนิดที่แฟนบอลไทยบางคนจะมีความชอบนักฟุตบอลในดวงใจ โดยเฉพาะ <strong>ซน ฮึง มิน</strong> ที่มีดีกรีเป็นถึง<strong>กัปตันทีมชาติเกาหลีใต้</strong> และกัปตันทีมทอตแนม ฮอตสเปอร์ สโมสรดังจากพรีเมียร์ลีกอังกฤษ เพราะเข้าใจได้ว่าไม่บ่อยที่เราจะได้เห็นสตาร์ระดับโลกขนาดนี้ แต่การให้เกียรติชาติตัวเองก็เป็นสำคัญเช่นกัน

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/SD2ICcYZ47h0lYx1HPZo.webp?x-image-process=style/lg-webp" alt="อดีตพระเอกดัง ซัดคนไทยบางกลุ่มใส่เสื้อ &quot;ทีมชาติเกาหลีใต้&quot; เชียร์ในราชมังฯ" width="600" height="400" />

โดย <strong>สเตฟาน สันติ สินคณาวิวัฒน์</strong> หรือ ปัจจุบันเปลี่ยนชื่อเป็น<strong> สเตฟาน ฐสิษฐ์ สินคณาวิวัฒน์ อดีตพระเอกชื่อดัง</strong> ที่ปัจจุบันผันตัวเป็นยูทูบเบอร์สายฟุตบอล เจ้าของช่อง <strong>Antihero Thailand </strong>ที่ ระบุว่าตัวเองรับไม่ได้ที่เห็นคนไทยบางคนใส่เสื้อ <strong>ทีมชาติเกาหลีใต้ </strong>ไปเชียร์ที่สนามราชมังคลากีฬาสถาน

โดย "สเตฟาน" ได้พูดในช่วงตอนหนึ่งในไลฟ์หลังจบเกมไทย-เกาหลีใต้ว่า "ผมกล้าพูดเลยนะ คนเกาหลีใต้ทั้งประเทศเชียร์เกาหลีใต้ แต่กลับมีคนไทยบางคนเลือกเชียร์เกาหลีใต้ด้วย ผมเห็นบางคนใส่เสื้อเกาหลีใต้ ที่ปักเสื้อ ซน ฮึง มิน เอาจริงๆ คุณจะใส่เสื้อ สเปอร์ส ไปก็ไม่ว่านะ แต่คุณใส่เกาหลีใต้อะ บอกตามตรงถ้าไปอยู่บราซิลไม่ปลอดภัยแน่ๆ กรีดเลือดออกมาเป็นส้มตำ ไม่ใช่ กิมจิ ทีมชาติตัวเองเตะต้องเชียร์ทีมชาติตัวเองดิ"

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/Y1Z2UMoUDZoZn5cImb2g.webp?x-image-process=style/lg-webp" alt="อดีตพระเอกดัง ซัดคนไทยบางกลุ่มใส่เสื้อ &quot;ทีมชาติเกาหลีใต้&quot; เชียร์ในราชมังฯ" width="600" height="750" />

หลังจากนั้น "สเตฟาน" ยังได้บอกอีกว่า "ทีมชาติไทย ไม่ว่าอะไรจะเกิดขึ้น คือต้องเชียร์ก่อน ผมเห็นแล้ว เฮ้ย บ้าเปล่าเนี่ย ให้เกียรติชาติตัวเองบ้าง บางคนอยากให้ชนะไทยด้วยซ้ำ ผมเชียร์ทีมชาติไทย ต่อให้แพ้ 3 - 0 ผมก็ภูมิใจ เพราะผมเป็นคนไทย แล้วถ้าชนะเกาหลีใต้ มันเป็นความภาคภูมิใจ เพราะเราเชียร์ชาติตัวเอง"

อย่างไรก็ตามทางเพจของสเตฟานยังได้ระบุอีกว่า "ส่วนนัดอื่นที่ชาตินั้นๆ ไม่ได้เตะกับไทยโดยตรงแบบนัดนี้ ขึ้นอยู่กับแต่ละคนเลยว่าอยากเชียร์ทีมไหน คุณอาจเชียร์ทีมชาติญี่ปุ่น หรือเกาหลี เพราะเป็นทีมชั้นนำของเอเชียและมีนักเตะที่ชอบอยู่ด้วย ก็แยกย้ายไปเชียร์กัน แต่ถ้าทีมเหล่านี้มีเตะกับไทย ก็มาเชียร์ไทยกันก่อน อยากให้คนไทยลองเปิดใจ เชื่อมั่น และสนับสนุนกันเองมากกว่ายอมแพ้แล้วไปเชียร์ทีมตรงข้ามแบบเต็มร้อย"

<iframe src="https://www.facebook.com/plugins/video.php?height=476&amp;href=https%3A%2F%2Fwww.facebook.com%2Fantiherothai%2Fvideos%2F349957977438241%2F&amp;show_text=false&amp;width=476&amp;t=0" width="476" height="476" frameborder="0" scrolling="no" allowfullscreen="allowfullscreen" data-mce-fragment="1"></iframe>