ยายเล่าทั้งน้ำตา นั่งมองถนนรอลูกหลาน ตัดพ้อลูก 7 คน ฟังคำตอบแล้วสะอึก คงอยากให้ตาย แค่อยากให้มาหาบ้าง เผื่อจะได้พาไปหาหมอ จากกรณี สมาชิก TikTok @dyqu58786yy8 โพสต์คลิปของคุณยายท่านหนึ่ง นั่งอยู่บนเก้าอี้พลาสติกบริเวณริมถนนหน้าบ้าน แล้วเหม่อมองไปที่ถนนในช่วงวันสงกรานต์ คล้ายกับกำลังรอใครอยู่ ขณะที่หญิงสาวข้างบ้านผู้ถ่ายคลิปก็แทบร้องไห้ เมื่อเห็นภาพดังกล่าว จึงชวนยายมารดน้ำดำหัว ทำให้ยายมีรอยยิ้มขึ้นมาได้บ้าง อ่านข่าว ภาพบีบหัวใจ ยายนั่งมองถนน สงกรานต์เงียบเหงา ลูกหลานคงมีธุระ สาวข้างบ้านแทบร้องไห้ ล่าสุดวันที่ 16 เม.ย.67 ผู้สื่อข่าว ‘ข่าวสดออนไลน์’ ได้รับการเปิดเผยจาก ยายละออง วัย 91 ปี ชาว จ.ปราจีนบุรี ซึ่งเป็นคุณยายที่นั่งอยู่ในคลิป ยายละออง กล่าวว่า ในวันนั้นตนไปมองหาลูก-หลาน รอให้มาเยี่ยมตนบ้าง แต่ก็ไม่มีใครมา กลับมาก็เข้าบ้านตัวเองหมด พ่อแม่ไม่มาเยี่ยม ไม่มาอยู่กับตนเลย วันนั้นตนก็รอจนสาย พอเริ่มร้อนจึงเข้าบ้าน ตนพยายามบอกลูกหลานว่า ให้มาหาตนหน่อย ให้พาไปหาหมอหน่อย แต่พวกเขาก็ไม่ไป พวกเขาบอกว่าไม่มีเวลา เขาทำงาน ตนเสียใจกับคำตอบนั้น เสียใจจนคิดไม่ออก เมื่อไหร่ลูกหลานจะกลับ คงอยากให้ตนตาย เพราะตนอายุ 90 กว่าแล้ว ขณะที่หญิงสาวผู้โพสต์ กล่าวว่า เรื่องราวดังกล่าวเกิดขึ้นเมื่อช่วงเช้าวันที่ 14 เม.ย.ที่ผ่านมา ตนเห็นยายละออง ซึ่งอยู่ข้างบ้าน หยิบเก้าอี้ไปนั่งรอให้สักคน ตนก็ไม่ทราบว่ายายไปรอใคร จึงถ่ายคลิปไว้แล้วเอาลงโซเชียล กระทั่งเมื่อวานนี้ตนไปถามยายว่ามารออะไร ยายก็บอกว่ามารอลูกหลาน เผื่อเขาจะขับรถผ่านมา ยายรออยู่ประมาณ 1 ชั่วโมง ซึ่งยายมีลูกทั้งหมด 7 คน แต่หลายก็เยอะ นับไม่ไหว ตนเลยไปถามแม่ตนว่า ลูกหลานกลับมาเยี่ยมยายบ้างหรือไม่ แม่ก็บอกว่ามาล่าสุดวันที่ 13 เม.ย. แต่มาไม่นานก็กลับ

<iframe title="YouTube video player" src="https://www.youtube.com/embed/WxcAoBPZZ-Y?si=1V6NN8FSHF0-5K6E" width="560" height="315" frameborder="0" allowfullscreen="allowfullscreen"></iframe>