ลูกค้าเล่าอีกมุม ใส่ทิชชูลงหม้อชาบู เพราะเผลอ มัวแต่ทำงาน ลั่น! ไม่ได้เนียนกินฟรี

ลูกค้า เล่าอีกมุม ใส่ทิชชูลงหม้อชาบู เพราะเผลอ มัวแต่ทำงาน ลั่นไม่ได้เนียนกินฟรี ขอโทษทางร้านแล้ว ยันที่เรียกเก็บเงิน เพราะเจอปูอัดเปรี้ยว

กรณี ร้านชาบู Dragon grill ชาบู&amp;ปิ้งย่าง ย่านสนามบินน้ำ โพสต์คลิปเหตุการณ์ ลูกค้า 3 คน คีบกระดาษทิชชูลงในหม้อชาบู ก่อนโวยวายและตำหนิพนักงานว่าร้านนำอาหารที่มีทิชชูมาเสิร์ฟ ทำให้ลูกค้าที่นั่งรับประทานอาหารอยู่ในร้านทยอยเช็กบิลไปจนเกือบหมดร้าน

ต่อมา น.ส.ดวงกมล (ขอสงวนนามสกุล) ผู้จัดการร้าน เปิดเผยว่า เมื่อวันที่ 3 เม.ย.ที่ผ่านมา ช่วงเวลาประมาณ 20.00 น. มีลูกค้า 3 คน ลักษณะเหมือนกับครอบครัว พ่อแม่ลูก เข้ามานั่งสั่งอาหารในร้านทาน ต่อมาลูกค้าที่เป็นผู้หญิง เริ่มโวยวายเรียกพนักงานบอกว่าเจอกระดาษทิชชูในถาดคอนโดและในหม้อชาบู

หลังจากนั้น อีกประมาณ 20 นาที ลูกค้ากลุ่มนี้ก็มาบ่นกับพนักงานในร้านเรื่องรสชาติปูอัดอีก ทางร้านไม่อยากให้ลูกค้าโต๊ะอื่นไม่สบายใจหรือเสียความรู้สึก จึงตัดสินใจลดค่าราคาไปให้ 1 หัว จากเดิมที่ต้องคิดในราคา 319 บาท ทั้ง 3 หัว เหลือเพียง 2 หัวเท่านั้น

ด้าน ลูกค้าหญิง ให้สัมภาษณ์เล่าเหตุการณ์ที่เกิดขึ้นอีกมุมว่า ทิชชู ที่ใส่ไปในหม้อชาบูนั้น ตนเผลอใส่ลงไปโดยไม่รู้ตัว เพราะมัวทำงานผ่านโทรศัพท์ และได้ขอโทษทางร้านไปแล้ว ซึ่งทิชชู ที่เจอเป็นรอบแรกที่สั่งของมากิน

ส่วนที่เรียกเก็บเงินเพราะว่าเจอปูอัดเปรี้ยว เลยหมดอารมณ์กิน ยืนยันว่าเพิ่งกินไปได้นิดเดียว ซึ่งคลิปที่ถูกนำมาเผยแพร่ เหมือนเป็นคลิปที่ตัดต่อ ซึ่งถ้าเป็นคลิปเต็มๆ ยืนยันว่าไม่ได้ลุกหนีไปไหน

”ไม่ได้มีเจตนาที่จะโกง หรือไม่จ่ายเงิน โดยตนสแกนจ่ายเงินปกติเลย ที่โดนวิจารณ์ว่าเนียนกินฟรี ซึ่งได้ขอโทษทางร้านตั้งแต่วันที่จ่ายเงินออกไปแล้ว ย้ำว่าไม่เคยไปนั่งร้านนู้นร้านนี้แล้วขอกินฟรี และอยากมีพื้นที่เพื่ออธิบายเรื่องที่เกิดขึ้นบ้าง” ลูกค้าที่มีประเด็นอธิบาย

<img src="https://img2.pic.in.th/pic/1712297949879-696x696.md.jpeg" alt="1712297949879-696x696.md.jpeg" border="0" />

<img src="https://img5.pic.in.th/file/secure-sv1/1712297952250-696x392.md.jpeg" alt="1712297952250-696x392.md.jpeg" border="0" />

<img src="https://img5.pic.in.th/file/secure-sv1/1712297951246-696x392.md.jpeg" alt="1712297951246-696x392.md.jpeg" border="0" />