เป็นอีกหนึ่งสาวสวย ที่ได้สมบัติแบรนด์เนมสุดหรูต่อจากนางเอกสาวตัวแม่ชมพู่ อารยา เอ ฮาร์เก็ต
เมื่อครั้งที่แม่ชมเปิดคลังแสงกระเป๋า เสื้อผ้า รองเท้าแบรนด์เนมสุดหรูของเจ้าตัวซึ่งถ้าใครได้ดู จะเห็นว่า
สาวชมพู่จะต้องตัดใจคัดรองเท้า เสื้อผ้าที่คิดว่าไม่ได้ใช้แล้วออก และส่งต่อให้กับน้องๆ ในสังกัดของ
หวานเจี๊ยบ ผู้จัดการส่วนตัวของสาวชมพู่นั่นเอง และหนึ่งในนั้น ก็มี แจ็คกี้ ชาเคอลีน มึ้นช์ เจ้าของ
ฉายาหวานเชย ที่สาวชมพู่พูดถึงในคลิปตอนแจกของให้น้องๆ

งานนี้สาวแจ็คกี้ได้รับรองเท้า และเสื้อผ้าแบรนด์เนมสุดหรูของสาวชมพู่หลายสิบชุด และหลังจากที่ได้สมบัติ
ตกทอดจากแม่ชม เป็นรองเท้าแบรนด์เนมสุดหรูหลากหลายแบรนด์ สาวแจ็คกี้ก็เลยมาขอรีวิว อวดความปัง
ของสมบัติที่ได้จากแม่ชมให้หลายคนได้ดูมีทั้งรองเท้าส้นแบนใส่ลำลอง และรองเท้าส้นสุงสุดหรูหราที่เอาไว้
ใส่ออกงานอีกหลายสิบคู่ แต่ละคู่ล้วนเป็นรองเท้าแบรนด์เนมดังราคาไม่ธรรมดาทั้งนั้น แม้จะเป็นรองเท้าที่ใช้
แล้วแต่ยังดูใหม่ เพราะ ชมพู่ อารยา ดูแลรักษาข้าวของของตัวเองเป็นอย่างดี ทำเอาคนที่ได้รับต่อปลื้มปริ่มสุดๆ ไปเลย

และล่าสุด ทำเอา แจ็คกี้ ชาเคอลีน มึนช์ ถึงกับใจหายไม่น้อย เมื่อจะต้องโบกมือลาช่อง 3
หลังจากที่อยู่มาอย่างยาวนานถึง 14 ปีเพื่อไปเติบโต ล่าสุด แจ็คกี้ได้ทำคลิปอำลาช่อง 3 เพื่อเก็บไว้เป็นที่ระลึก
พร้อมกับเผยความรู้สึกที่มีอยู่ในใจให้กับแฟนๆ ได้ฟังว่าเป็นวันที่ใจหาย ตามกระดาษเราได้หมดสัญญากับทางช่องแล้ว
ตลอดระยะเวลา 14 ปี ที่นี่ให้อะไรเราหลายๆ อย่าง วันนี้ตั้งใจจะเอามาลัยมาไหว้เจ้าที่เจ้าทาง ก่อนที่แจ็คกี้จะเปิดใจว่า
ไม่ได้มาครั้งสุดท้าย ยังมีงานร่วมกัน ยังไปอ่านข่าว 3 สี ยังมีละครอย่างต่อเนื่อง แต่ก็บอกตรงๆ ว่ารู้สึกหวิว
เหมือนเราอยู่ด้วยสัญญากระดาษมาตลอด พอไม่มีสัญญากระดาษ ก็เหมือนไม่มีอะไรผูกมัดเจตนาที่ทำคลิปนี้เพราะ
อยากมีเมมโมรีเก็บไว้เป็นของตัวเอง ว่าอยู่ที่นี่มา 14 ปี ก็เหมือนเป็นบ้าน พอวันหนึ่งที่ออกมาก็ยังติดบ้านหลังนี้อยู่
ก็เลยอยากจะทำคลิปเอาไว้ให้ตัวเองได้กลับมาดูว่าเกิดจากบ้านหลังนี้ เป็นฟีลปัจฉิม

<img src="https://static.thairath.co.th/media/Dtbezn3nNUxytg04N0zFMju5ULvcDqn0pEppyRKSCR5Dqp.webp" data-adbro-processed="true" />

<img src="https://static.thairath.co.th/media/Dtbezn3nNUxytg04N0zFMju5ULvcDqn04bwXMaNSFVIpOB.webp" />

<img src="https://static.thairath.co.th/media/Dtbezn3nNUxytg04N0zFMju5ULvcDqn0xKGoCGu8Tvv02B.webp" />

<img src="https://static.thairath.co.th/media/Dtbezn3nNUxytg04N0zFMju5ULvcDqn0eR6NyMFgNKQvCt.webp" />

<img src="https://static.thairath.co.th/media/Dtbezn3nNUxytg04N0zFMju5ULvcDqn05zTxoSap9wCKdg.webp" />