กรณีเหตุการณ์ <strong>ฝรั่งภูเก็ต</strong>เหิมเกริมทำร้ายตำรวจไทย โดย <strong>2นักท่องเที่ยวชาวนิวซีแลนด์ </strong> ได้ ฝ่าฝืนกฎจราจรไม่ปฏิบัติตามคำสั่งเจ้าพนักงาน ก่อนจะแสดงอาการโวยวายไม่พอใจ ปัดโทรศัพท์เจ้าหน้าที่ขณะถ่ายคลิป และได้ล็อคคอต่อย <strong>ด.ต.สมศักดิ์ หนูเอียด</strong> ผบ.หมู่ (จร.) <strong>สภ.ฉลอง</strong>  พร้อมทำการแย่งอาวุธปืน จนเกิดปืนลั่น1 นัด ล่าสุด 2นักท่องเที่ยวโดนจับกุมพร้อมแจ้งข้อหาแล้ว

ซึ่งทาง สภ.ฉลอง จังหวัดภูเก็ต ได้ออกมารายงานชี้แจงถึงเรื่องดังกล่าว พร้อมเผย<strong>อาการล่าสุด ด.ต.สมศักดิ์</strong> เจ้าหน้าที่ตำรวจจราจรภูเก็ต ปลอดภัย ขวัญกำลังใจดีเยี่ยม

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/JUDETe8fuWV7Xe88FdXW.webp?x-image-process=style/lg-webp" alt="โดนแล้ว 2ฝรั่งต่อยตำรวจภูเก็ต สภ.ฉลองแจ้งข้อหา สั่งดำเนินคดี" width="600" height="1066" />

ตามกรณี ที่ได้มีนักท่องเที่ยวชาวนิวซีแลนด์ 2 นายก่อเหตุชิงทรัพย์และทำร้ายเจ้าพนักงานขณะปฎิบัติหน้าที่ ในพื้นที่ สภ.ฉลอง จว.ภูเก็ต เมื่อวันที่ 16 มีนาคม 2567 หลังทราบเหตุ พ.ต.อ.เอกรัตน์ พลายด้วง ผกก.สภ.ฉลอง ได้สั่งการให้จับกุมและควบคุมตัวชายชาวต่างชาติทั้งสองคน

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/Zk31BlageKTcp1LTlrwq.webp?x-image-process=style/lg-webp" alt="โดนแล้ว 2ฝรั่งต่อยตำรวจภูเก็ต สภ.ฉลองแจ้งข้อหา สั่งดำเนินคดี" width="600" height="1073" />

โดยได้แจ้งข้อกล่าวหาดำเนินคดีตามกฎหมาย จากนั้นจึงได้ร่วมกับผู้บังคับบัญชา เข้าเยี่ยมอาการของ ด.ต.สมศักดิ์ หนูเอียด ผบ.(หมู่) จราจร ผู้ประสบเหตุพร้อมสอบถามเหตุการณ์ ให้กำลังใจ ซึ่ง ด.ต.สมศักดิ์ฯ มีขวัญและกำลังใจดีเยี่ยม

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/1eojMbKv6wosfvVnnaO8.webp?x-image-process=style/lg-webp" alt="โดนแล้ว 2ฝรั่งต่อยตำรวจภูเก็ต สภ.ฉลองแจ้งข้อหา สั่งดำเนินคดี" width="600" height="536" />

จากการสอบถามแพทย์ผู้รักษาอาการ แจ้งให้ทราบว่าได้รับบาดเจ็บเพียงเล็กน้อย ต่อมาได้อนุญาตให้เดินทางกลับไปพักฟื้นที่บ้านพัก และได้ดำเนินการจัดการดูแลสวัสดิการสิทธิประโยชน์เจ้าพนักงานที่ได้รับบาดเจ็บจากการปฏิบัติหน้าที่ตามสิทธิให้ครบถ้วน
<ul>
 	<li><strong>ไทม์ไลน์เหตุการณ์ ฝรั่งภูเก็ตต่อยตำรวจ</strong></li>
</ul>
เหตุการณ์ นักท่องเที่ยวต่างชาติเหิมเกริม ฝ่าฝืนกฎจราจรไม่ปฏิบัติตามคำสั่งเจ้าพนักงานขณะปฏิบัติหน้าที่ เข้าแย่งอาวุธปืนทำร้ายเจ้าพนักงาน เกิดขึ้นเมื่อ วันที่ 16 มีนาคม 2567 เวลาประมาณ 15.50 น. ก่อนเกิดเหตุ ด.ต.สมศักดิ์ หนูเอียด ผบ.หมู่ (จร.) สภ.ฉลอง ขณะออกตรวจพื้นที่รับผิดชอบและอำนวยความสะดวกการให้แก่ประชาชนบริเวณถนนเจ้าฟ้าตะวันออก หน้า สภ.ฉลอง พบชายต่างชาติขับขี่รถจักรยานยนต์ จำนวน 2 คัน

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/saoT1XyUvu4KmBc3HTCJ.webp?x-image-process=style/lg-webp" alt="โดนแล้ว 2ฝรั่งต่อยตำรวจภูเก็ต สภ.ฉลองแจ้งข้อหา สั่งดำเนินคดี" width="600" height="849" />
<ul>
 	<li><strong>รายชื่อ นักท่องเที่ยวนิวซีแลนด์</strong></li>
</ul>
1. MR.HAMISH DAY  อายุ 36  ปี สัญชาตินิวซีแลนด์
2. MR.OSCAR MATTSON DAY อายุ 38 ปี สัญชาตินิวซีเเลนด์

โดยผู้ขับขี่รถจักรยานยนต์ทั้ง 2 คัน ขับรถไม่ชิดขอบทางด้านซ้ายเเละใช้ความเร็วสูงในเขตชุมชนจึงเรียกให้หยุดรถเเต่ทั้งสอง ไม่หยุดเเละได้หลบหนี ด.ต.สมศักดิ์ ฯ จึงได้ขับรถติดตาม เมื่อทั้ง 2 คันจอด ได้เเสดงอาการโวยวายไม่พอใจเจ้าหน้าที่  เจ้าหน้าที่ได้ทำการถ่ายคลิปเหตุการณ์ ผู้ต้องหาทั้ง 2 คน ได้เข้ามาปัดโทรศัพท์เจ้าหน้าที่ขณะถ่ายคลิป เเละทั้ง2คนได้เข้าทำร้ายเเละควบคุมตัว ด.ต.สมศักดิ์ฯ เเละได้ยื้อเเย่งอาวุธปืน เป็นเหตุให้ปืนได้ลั่นจำนวน 1 นัด เจ้าหน้าที่ตำรวจ สภ.ฉลอง ได้เข้าช่วยเหลือเหตุการณ์ดังกล่าว  เเละควบคุมตัวผู้ต้องหา 2 รายส่งพนักงานสอบสวน สภ.ฉลอง ดำเนินคดีตามกฎหมาย
<ul>
 	<li><strong>แจ้งข้อหาฝรั่งต่อยตำรวจ ดำเนินคดีตามกฎหมาย</strong></li>
</ul>
สภ.ฉลอง ได้แจ้งข้อหาพร้อมดำเนินคดีตามกฎหมาย 2 นักท่องเที่ยวนิวซีแลนด์ ในความผิดฐาน  ร่วมกันชิงทรัพย์,ร่วมกันต่อสู้หรือขัดขวางเจ้าพนักงานในการปฏิบัติการตามหน้าที่,ร่วมทำร้ายร่างกายเจ้าพนักงานในการปฏิบัติการตามหน้าที่,ร่วมกันพยายามให้ ขอให้หรือรับว่าจะให้ทรัพย์สิน หรือประโยชน์อื่นใดแก่เจ้าพนักงาน เพื่อจูงใจ ให้กระทำการ ไม่กระทำการ หรือประวิงการกระทำอันมิชอบด้วยหน้าที่,ขับรถโดยไม่มีใบอนุญาตขับรถ”