เมื่อวันที่ 6 มี.ค. 2567 <strong>เว็บไซต์ราชกิจจานุเบกษา</strong> ได้เผยแพร่<strong>ประกาศกระทรวงการอุดมศึกษา วิทยาศาสตร์ วิจัยและนวัตกรรม</strong> เรื่องการเปลี่ยนแปลงชื่อสถาบันอุดมศึกษาเอกชน ลงนามโดย นางศุภมาส อิศรภักดี

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/s5eEkwtRVeJkm6fyHZWG.webp?x-image-process=style/lg-webp" alt="ราชกิจจาฯ ประกาศเปลี่ยนชื่อ ม.เมธารัถย์ กลับมาเป็น ม.ชินวัตร" width="600" height="358" />

อาศัยอำนาจตามความในมาตรา 14 แห่งพระราชบัญญัติสถาบันอุดมศึกษาเอกชน พ.ศ. 2546 รัฐมนตรีว่าการกระทรวงการอุมศึกษาฯ โดยคำแนะนำของคณะกรรมการการอุดมศึกษา ในการประชุมครั้งที่ 1/2567 เมื่อวันที่ 16 มกราคม 2567 อนุญาตให้ มหาวิทยาลัยเมธารัถย์ (METHARATH UNIVERSITY) ตั้งอยู่เลขที่ 99 หมู่ที่ 10 ตำบลบางเตย อำเภอสามโคก จังหวัดปทุมธานี เปลี่ยนชื่อเป็น มหาวิทยาลัยชินวัตร (SHINAWATRA UNIVERSITY) ตั้งแต่วันที่ 19 กุมภาพันธ์ 2567 เป็นต้นไป

จึงประกาศให้ทราบโดยทั่วกัน

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/BPTmvoe9XGLCKRWZuUOy.webp?x-image-process=style/lg-webp" alt="ราชกิจจาฯ ประกาศเปลี่ยนชื่อ ม.เมธารัถย์ กลับมาเป็น ม.ชินวัตร" width="600" height="451" />

สำหรับ มหาวิทยาลัยชินวัตร เป็นมหาวิทยาลัยเอกชน จัดการเรียนการสอนหลักสูตรนานาชาติและหลักสูตรภาษาไทย โดยมหาวิทยาลัยชินวัตรก่อตั้งขึ้นเมื่อปี พ.ศ. 2542 และเปลี่ยนชื่อเป็นมหาวิทยาลัยเมธารัถย์ พ.ศ. 2565 ก่อนจะได้รับอนุญาตให้เปลี่ยนกลับมาใช้ชื่อมหาวิทยาลัยชินวัตรได้อีกครั้งเมื่อ พ.ศ. 2567

ซึ่งในปี พ.ศ. 2539 มหาวิทยาลัยชินวัตร มีจุดเริ่มต้นมาจากความคิดริเริ่มของ <strong>นายทักษิณ ชินวัตร</strong> อดีตนายกรัฐมนตรี และ ศาสตราจารย์ ดร.ปุระชัย เปี่ยมสมบูรณ์ ที่จะก่อตั้งมหาวิทยาลัยเอกชน เพื่อช่วยสนับสนุนการพัฒนาภายในประเทศและภูมิภาคใกล้เคียงบวกกับความคิดที่จะพัฒนารูปแบบของ มหาวิทยาลัยให้เป็นมิตรกับสิ่งแวดล้อมของ ดร.สุนทร บุญญาธิการ จวบจนกระทั่งปี พ.ศ. 2542 ทบวงมหาวิทยาลัยจึงอนุญาตให้จัดตั้งมหาวิทยาลัยชินวัตรขึ้น โดยบริษัท โอเอไอ เอ็ดดูเคชั่น จำกัด ได้รับอนุญาตจากทบวงมหาวิทยาลัย เมื่อวันที่ 27 ธันวาคม พ.ศ. 2542 ต่อมาเมื่อวันที่ 18 พ.ย. 2564 เปลี่ยนชื่อเป็นบริษัท เฟธ สตาร์ (ประเทศไทย) จำกัด

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/hohJmGpWv8tDqpbh6apQ.webp?x-image-process=style/lg-webp" alt="ราชกิจจาฯ ประกาศเปลี่ยนชื่อ ม.เมธารัถย์ กลับมาเป็น ม.ชินวัตร" width="600" height="400" />