จากกรณี หมอช้าง ทศพร อัพเดตดวงการงาน เผย 2 ราศีช่วงนี้ดวงงานพุ่ง มีข่าวดี มีคนช่วยเหลือช่วยเคลียร์-ลุยเต็มที่ความสำเร็จรออยู่ หมอช้าง กล่าวว่า เรื่องงานชั่วโมงนี้แรงสุด คือราศีเมษ มุมดวงดาวมาประกอบกันช่วงนี้เลย ขอก่อนวาเลนไทน์ ราศีเมษ ใครลังเลไม่มั่นใจ ให้คิดใหม่ ราศีเมษ มีโอกาสเริ่มต้นใหม่ๆ ในปี67 ช่วงที่เริ่มต้นดีที่สุดคือช่วงนี้เลย เป็นช่วงเวลาแห่งความก้าวหน้า พลังธาตุไฟจัดเต็ม เหมือนจรวดที่เตรียมปล่อย ราศีเมษ มีดวงพุ่งทะยานถึงเป้าหมาย ความสำเร็จได้ ขึ้นกับการตัดสินใจช่วง 1-2 สัปดาห์นี้ คนทำงานประจำอาจหมายถึง ความรับผิดชอบ ตำแหน่งหน้าที่ที่ดีขึ้น แต่จะดีมากสำหรับคนมีธุรกิจของตัวเอง อาจตัดสินใจบางเรื่องเพื่อเดินหน้าสู่ความสำเร็จ เน้นข่าวดี การได้รับรางวัล การมีชื่อเสียง ส่งผลดีราศีเมษ

อีกราศีโดดเด่น คือ ราศีธนู ราศีแห่งการลงทุน ถ้าอยากขยับขยายทำอะไรเพิ่มเติม จังหวะช่วงนี้ส่งผลดี ดาวคู่มิตรคือได้รับการช่วยเหลือจากมิตรสหาย เพื่อนฝูง คอนเน็กชั่นดีขึ้น โอกาสการขยับขยาย อะไรติดขัดจะมีคนมาช่วย มาเคลียร์ จัดการให้