ฝรั่งได้เมียไทย สุดงง หลังแต่งงานสินสอดหายไปไหน ถามเมียก็โบ้ยว่าแม่เก็บ อึ้ง เห็นลูกหลานออก iPhone iPad ฉ่ำ

เป็นอีกหนึ่งกระทู้เรดดิทที่ได้รับความสนใจไม่น้อย เมื่อชาวต่างชาติรายหนึ่งได้ปรึกษาเกี่ยวกับภรรยาชาวไทยว่า เขาโง่มากหรือไม่ ที่ยอมจ่ายสินสอดให้เธอ?

ก่อนหน้านี้เขาเคยเห็นกระทู้เกี่ยวกับสินสอดมาก่อน ด้วยประเด็นที่ว่าผู้ชายต้องจ่ายค่าสินสอดเท่าไหร่ ซึ่งคำตอบมีทั้ง “ไม่ต้องจ่าย” หรือ “จ่ายไปก่อนแล้วสินสอดจะถูกส่งคืนให้เจ้าบ่าวเจ้าสาว” เขาเห็นคำตอบแล้วค่อนข้างประหลาดใจ เพราะช่างไม่ตรงกับประสบการณ์ที่พบเจอเลย

เขาอธิบายว่า หลังจากพูดคุยกับภรรยาผ่านโลกออนไลน์มาสี่ปี พวกเขาก็ตกลงแต่งงานกันในปี 2565 โดยเธอเป็นอีสาน อายุมากกว่าเขาสองปี (ปัจจุบันเธออายุ 47 ปี) เคยผ่านการหย่าร้าง ไม่ได้จบการศึกษาระดับปริญญา อาศัยอยู่กับแม่และพี่สาวอีกสองคน

ช่วงก่อนแต่งงาน พวกเขาได้พูดคุยเรื่องสินสอด โดยเธอต้องการให้เขาจ่ายเงินจำนวน 300,000 บาท สุดท้ายเธอยอมลดสินสอดลง เป็นเงิน 150,000 บาทและทองแทน

อย่างไรก็ตาม หลังจากแต่งงาน เขาไม่เคยเห็นสินสอดอีกเลย ไม่รู้ว่าด้วยซ้ำว่าถูกจัดการอย่างไร เธออ้างว่าสินสอดอยู่กับแม่ แต่เขาก็แน่ใจว่าจะเชื่อเธอได้หรือไม่ เพราะหลังแต่งงานไม่ถึงหนึ่งสัปดาห์ หลาน ๆ ของเธอก็ได้รับ iPhone – iPad เครื่องใหม่ และหลังจากนั้นไม่กี่สัปดาห์ หลานอีกคนได้ซื้อสกู๊ตเตอร์คันใหม่

เขาไม่ได้อยากจุดประเด็นเรื่องการจ่ายสินสอด และเขาเองก็เคารพประเพณีของไทย แต่การกระทำของครอบครัวภรรยา มันทำให้เขาอดตั้งคำถามไม่ได้จริง ๆ ว่า เขาโง่มากหรือไม่ ที่ตัดสินใจแต่งงานกับเธอ?

ด้านคำตอบของชาวเน็ตนั้นมีหลากหลาย บ้างก็มองว่า “เขาไม่ไว้ใจภรรยา” หากอ้างอิงตามกฎหมายไทย สินสอดจะตกเป็นของพ่อแม่ฝ่ายผู้หญิงหลังการแต่งงาน ดังนั้นทางฝั่งภรรยาจะนำไปใช้อย่างไรก็ย่อมได้

อย่างไรก็ตาม ส่วนใหญ่มองว่า “ครอบครัวของภรรยากำลังฉกฉวยผลประโยชน์” โดยใช้เงินของเขาไปกับสิ่งของฟุ่มเฟือย เพราะคนไทยส่วนใหญ่นิยมคืนสินสอดให้คู่รัก เพื่อเป็นต้นทุนให้พวกเขาเริ่มต้นชีวิตคู่ร่วมกัน ไม่ใช่เก็บไว้ฝ่ายเดียวเช่นนี้

“โง่ 100 เปอร์เซ็นต์ เป็นพฤติกรรมที่น่าขยะแขยงมาก โดยเฉพาะอย่างยิ่ง กับการที่พวกเขาใช้มันกับสินของฟุ่มเฟือยอย่าง iPhone Ipad”, “ยังมีหลายคนมองว่าการที่ลูกสาวได้แต่งงานกับฝรั่งเหมือนการแจ็กพอต”, “คุณแต่งงานกับคนที่คุณคุยด้วยทางออนไลน์?”,“หากคุณไม่สามารถไว้วางใจภรรยาของคุณได้ ความสัมพันธ์คงไม่ดีเท่าไหร่นะ” , “ถ้าคุณออกค่าสินสอด เงินนั้นก็จะไม่ใช่ของคุณอีกต่อไป ทำไมถึงสงสัยเกี่ยวกับมันล่ะ? คุณไม่ไว้ใจภรรยาของคุณหรือ?”

<img src="https://img2.pic.in.th/pic/dowry0323-1.md.jpeg" alt="dowry0323-1.md.jpeg" border="0" />

<img src="https://img5.pic.in.th/file/secure-sv1/dowry0323-2.md.jpeg" alt="dowry0323-2.md.jpeg" border="0" />