สรุปการใช้เงิน ดิจิทัลวอลเล็ต หลังจากที่นายเศรษฐา ทวีสิน นายกรัฐมนตรี และ รัฐมนตรีว่าการกระทรวงการคลัง นำทีมเศรษฐกิจแถลง ชัดเจนแล้วว่า งบประมาณที่ใช้ 500,000 ล้านบาท มาจากการบริหารจัดการงบประมาณ 2567 และ 2568 โดยมีกลุ่มเป้าหมายคือ

1. ผู้มีอายุเกิน 16 ปี ณ เดือนที่มีการลงทะเบียน ประมาณ 50 ล้านคน

2. ไม่เป็นผู้ที่มีเงินได้พึงประเมินเกิน 840,000 บาทต่อปีภาษี

3. มีเงินฝากกับธนาคารพาณิชย์ สถาบันการเงินเฉพาะกิจ รวมกันไม่เกิน 500,000 บาท

ทั้งนี้ การใช้จ่ายจะเป็นระบบพัฒนาขึ้นเองโดยระบบของรัฐ เป็น Super App มีอีกชื่อเรียกหนึ่ง คือ Everyday App ที่จะพัฒนาให้ใช้จ่ายกับธนาคารอื่นได้แบบ Open loop จ่ายแบบครั้งเดียว 10,000 บาท ซูเปอร์แอปฯ มีข้อดีคือ สามารถรวมบริการต่าง ๆ เข้าไว้ด้วยกันได้มากขึ้น สามารถรับเงินจากโครงการรัฐที่จะรวมการสมัคร ยืนยันตัวตน เช็กสิทธิ รับเงิน และอื่น ๆ โดยรวมไว้ในแอปพลิเคชันเดียว เพื่อความสะดวกในการใช้งาน

ต้องรอติดตามกันต่อไปว่า Super App ซูเปอร์แอปฯ จะเป็นแอปฯอะไร ผู้มีสิทธิสามารถลงทะเบียนไตรมาส 3 เริ่มใช้งานไตรมาส 4 ปี 2567