แม้จะมีอายุใกล้ 70 ปี แต่ “เฉินหลง” ยังคงรับงานต่อเนื่อง, เล่นฉากบู๊ตัวเองเองอยู่เสมอ และดูอ่อนกว่าวัยเมื่อเทียบกับคนที่อายุใกล้เคียงกัน . ทว่าล่าสุดระหว่างไปร่วมงานอีเวนต์ที่เสฉวน ประเทศจีนแผ่นดินใหญ่ ภาพของ เฉินหลง ได้ทำให้แฟน ๆ หลายคนรู้สึกตกใจพอสมควรที่เจ้าตัวดูแก่ตัวลงไปมาก เมื่อเทียบกับภาพก่อน ๆ ในเวลาไล่เลี่ยกัน . แม้ภาพของเขาจะไม่ได้แตกต่างจากคนอายุ 70 ส่วนใหญ่ แต่การที่ก่อนหน้านี้ เฉินหลง ยังรับงานอย่างต่อเนื่อง และดูมีสุขภาพดี ดูอ่อนกว่าวัยอยู่เสมอ ก็ทำให้หลาย ๆ คนอดแปลกใจภาพล่าสุดไม่ได้ . โดยตำนานกังฟูดูมีผมบาง และผมเป็นสีเทาอย่างเห็นได้ชัด ขณะที่ใบหน้าของเขาดูเหมือนมีรอยย่นลึก และมีหนวดเคราสีขาวเงินบนคาง ภาพดังกล่าวกลายเป็นประเด็นไปทั่วโลกออนไลน์ของจีน แฟนบางคนสงสัยว่าเขาอาจจะลืมย้อมผม, บางคนสงสัยว่าเขาอาจจะมีโปรเจ็คใหม่ที่ต้องใช้ภาพลักษณ์แบบนี้ และบางคนก็มองว่าอาจหมดเวลาบู๊สำหรับ เฉินหลง แล้ว . “เห็นภาพนี้แล้วแทบอยากจะร้องไห้” ชาวเน็ตคนหนึ่งบอก ขณะที่บางคนบอกว่า “เกษียณและพักผ่อนให้เต็มที่เถอะ เฉินหลง” . แน่นอนว่า เฉินหลง คงยังไม่เกษียณง่าย ๆ เขาเพิ่งจะประกาศกลับมารับบท มิสเตอร์ฮานใน Karate Kid 4 และจะมีหนัง วิ่งสู้ฟัด ภาคใหม่ในเร็วๆ นี้ด้วย โดยในคลิปประกาศโปรเจ็ค Karate Kid 4 เฉินหลง ดูแตกต่างจากภาพที่ไปออกงานอีเวนต์มาก รวมถึงในภาพโฆษณาที่ถ่ายร่วมกับ วี แห่งวง BTS สำหรับบริษัทการลงทุนในอินโดนีเซีย ที่ เฉินหลง ก็ยังดูอ่อนกว่าวัย 69 ปี ของตัวเองมากเช่นเดียวกัน

<img src="https://ap-rup.com/images/2024/03/20/WNPM4.md.jpeg" alt="WNPM4.md.jpeg" border="0" />

<img src="https://ap-rup.com/images/2024/03/20/WNfVS.md.jpeg" alt="WNfVS.md.jpeg" border="0" />

<img src="https://ap-rup.com/images/2024/03/20/WNSgm.md.jpeg" alt="WNSgm.md.jpeg" border="0" />

<img src="https://ap-rup.com/images/2024/03/20/WNLWa.md.jpeg" alt="WNLWa.md.jpeg" border="0" />

<img src="https://ap-rup.com/images/2024/03/20/WNgwP.md.jpeg" alt="WNgwP.md.jpeg" border="0" />

<img src="https://ap-rup.com/images/2024/03/20/WN9Ux.md.jpeg" alt="WN9Ux.md.jpeg" border="0" />

<img src="https://ap-rup.com/images/2024/03/20/WNFN3.md.jpeg" alt="WNFN3.md.jpeg" border="0" />

<img src="https://ap-rup.com/images/2024/03/20/WN13u.md.jpeg" alt="WN13u.md.jpeg" border="0" />

<img src="https://ap-rup.com/images/2024/03/20/WNMQI.md.jpeg" alt="WNMQI.md.jpeg" border="0" />

<img src="https://ap-rup.com/images/2024/03/20/WNYJr.md.jpeg" alt="WNYJr.md.jpeg" border="0" />