เมื่อช่วงกลางดึก วันที่ 1 มีนาคม 2567 มีรายงานจากกู้ภัยฮุก 31 มีอุบัติเหตุรถบัส ชนกับรถบรรทุก มีผู้เสียชีวิตและบาดเจ็บหลายราย ถนนเส้นทาง สีคิ้ว - ชัยภูมิ ฝั่งมุ่งหน้าแยกหนองบัวโคก ช่วงหน้าทางเข้าหมู่บ้าน บ้านดงกระสัง ต.ตะเคียน อ.ด่านขุนทด จ.นครราชสีมา

<img class="img-responsive" src="https://www.mumkhao.com/img1/5/240302g2yvl.jpg" />

ที่เกิดเหตุ พบรถบัส สีน้ำเงิน ป้ายทะเบียน ชัยภูมิ ลักษณะชนท้าย รถ 6 ล้อ อีซูซุ สีขาว ป้ายทะเบียน นครราชสีมา เบื้องต้นพบว่ามีผู้ได้รับบาดเจ็บ 20 กว่าราย และมี 1 รายติดค้างภายในรถบัส ทางอาสากู้ชีพ-กู้ภัยเร่งให้การช่วยเหลือปฐมพยาบาล ส่วนผู้บาดเจ็บที่ติดค้างภายใน ตรวจสอบพบว่าเสียชีวิตในเวลาต่อมา เป็นคนขับรถบัส เจ้าหน้าที่ต้องใช้เครื่องมือตัดถ่างเพื่อนำร่างออกมา

เบื้องต้น ทราบว่า รถบัสกำลับนำนักเรียนชั้นประถมศึกษา ของโรงเรียนแห่งหนึ่งในชัยภูมิ กลับจากทัศนศึกษา กำลังมุ่งหน้ากลับชัยภูมิ แต่มาเกิดอุบัติเหตุชนท้ายรถ 6 ล้อบรรทุกอ้อยเสียก่อน จนทำให้คนขับรถบัสเสียชีวิตในที่เกิดเหตุ ส่วนนักเรียนส่วนใหญ่บาดเจ็บเพียงเล็กน้อย อาสากู้ภัยช่วยเหลือปฐมพยาบาล ในส่วนของสาเหตุที่แท้จริงอยู่ระหว่างการสอบสวนของเจ้าหน้าที่ตำรวจ สภ.ด่านขุนทด

<img class="img-responsive" src="https://www.mumkhao.com/img1/5/2403023bwn8.jpg" />