เมื่อเวลา 01.20 น. วันที่ 17 ก.พ.67 พ.ต.ท.ศิโรจน์ แนบเนียน รองผกก.สอบสวน สภ.คลองหลวง ได้รับแจ้งเหตุไฟไหม้บ้านเรือนประชาชนภายในหมู่บ้านชลิดา ม.5 ต.คลองสาม อ.คลองหลวง จ.ปทุมธานี จึงไปที่เกิดเหตุด้วยรถดับเพลิง อบต.คลองสาม จำนวน 3 คัน เจ้าหน้าที่บรรเทาสาธารณภัย เจ้าหน้าที่มูลนิธิร่วมกตัญญู เจ้าหน้าที่ตำรวจสายตรวจ เจ้าหน้าที่ตำรวจสืบสวน สภ.คลองหลวง เจ้าหน้าที่อาสาหงสกุล

ที่เกิดเหตุเป็นบ้านทาวเฮ้าส์ปลูกติดกัน2 ชั้น บ้านที่เกิดเหตุเลขที่ 35/250 ไฟกำลังลุกไหม้อย่างรุนแรง เจ้าหน้าที่ดับเพลิงจึงได้ช่วยกันใช้น้ำฉีดเข้าสกัดไฟเพื่อไม่ให้ลุกลามไปยังบ้านข้างเคียง เจ้าหน้าที่ดับเพลิงใช้เวลาประมาณ 30 นาที ไฟจึงดับลง พบว่าไฟได้ไหม้บ้านหมดไปทั้งแล้ว

จากการสอบถามนางสาวนันทนา วิลัยหก อายุ 34 ปี เจ้าของบ้านบอกว่า ขณะเกิดเหตุตนเองกับสามีและลูกอีก 2 คน นอนอยู่ชั้นบนของบ้านและรู้สึกว่าแอร์ปรับอากาศดับ ตนจึงเปิดประตูห้องออกมาดูก็พบว่ามีควันเต็มบ้านไปหมด ได้เรียกสามี

<img class="img-responsive" src="https://sv168.siamnews.com/11/240217tlqhy.jpg" />

<img class="img-responsive" src="https://sv168.siamnews.com/11/240217gclz9.jpg" />

จากนั้นก็สำลักควันแต่ยังไม่เห็นไฟ จากนั้นแฟนก็พังเหล็กดัดห้องนอนออกมาแล้วพากันกระโดดลงมาจากชั้นสองของบ้านทั้ง 4 คนเลยเพราะลงมาชั้นล่างไม้ได้และลูกชายได้รับบาดเจ็บเล็กน้อย

<img class="img-responsive" src="https://sv168.siamnews.com/11/240217erdzw.jpg" />

<img class="img-responsive" src="https://sv168.siamnews.com/11/240217pxvzj.jpg" />

<img class="img-responsive" src="https://sv168.siamnews.com/11/240217p7u21.jpg" />

ด้าน พ.ต.ท.ศิโรจน์ แนบเนียน รองผกก.สอบสวนสภ.คลองหลวง หลังจากตรวจสอบที่เกิดเหตุแล้วจึงบันทึกภาพไว้เป็นหลักฐานและจะได้ให้เจ้าหน้าที่ตำรวจศูนย์พิสูจน์หลักฐาน 1 เข้าตรวจสอบอีกครั้งเพื่อหาสาเหตุของการเกิดไฟไหม้ต่อไป