‘เอ๋ มิรา’ โผล่คอมเมนต์ หลังเพจดังแฉรักครั้งใหม่ ‘กระต่าย’ ฝ่ายชายแจงปมเลิกอีก อยากเดินตามฝัน

วันที่ 17 เม.ย.67 กลายเป็นประเด็นร้อนแรงอยู่ในขณะนี้ สำหรับ นักร้องสาว กระต่าย พรรณนิภา ที่กำลังจะเริ่มความสัมพันธ์ครั้งใหม่หลังเป็นโสด แต่กลับถูกเพจดังแฉว่าไปยุ่งกับคนมีเจ้าของแล้ว

โดยเพจ “อีกี้ขยี้ข่าว แม่ทุกสถานบันเทิง” ได้โพสต์ระบุว่า “อีฟ” แฟนเก่าของ “ทอล เกียรติศักดิ์” ออกมาแฉว่า คบกันมา 7 ปี แต่แพ้คน 7 วัน หลังถูกบอกเลิกแบบไร้เหตุผลเมื่อปลายเดือนมีนาคม 2567 ซึ่งวันที่บอกเลิก “ทอล” อยู่กับ กระต่าย พรรณนิภา ที่ทะเล

ล่าสุด ทอล เกียรติศักดิ์ ได้โพสต์ชี้แจงในเฟซบุ๊กส่วนตัว โดยระบุว่า ผมขอใช้พื้นที่ส่วนตัวของผมเพื่อออกมาชี้แจงเรื่องประเด็นดราม่าที่กำลังเกิดขึ้นอยู่ตอนนี้ ซึ่งทำให้หลายๆคนและคนที่เกี่ยวข้องได้รับผลกระทบจากประเด็นดราม่านี้ และผมจะขอชี้แจงตรงนี้เป็นครั้งสุดท้ายกับประเด็นนี้

ผมกับแฟนเก่าได้เลิกรากันแล้วครับ (ซึ่งผมเป็นคนขอเลิกราเองครับและน่าจะทำร้ายจิตใจเขามากผมยอมรับผิด) ในการเลิกกันครั้งนี้ไม่ได้จบลงด้วยดีเท่าไหร่ แต่ไม่ได้เกิดขึ้นจากการมีมือที่สามหรือเพราะมีใคร ผมอยากเริ่มต้นชีวิตใหม่ ตามเส้นทางความฝันของผม แล้วคนรอบข้างที่รู้สาเหตุ ที่ผมตัดสินใจเดินตามฝัน และให้กำลังใจผม ผมขอบคุณมากๆนะครับ ส่วนคนที่ไม่เข้าใจผมด่าผม ผมไม่โกรธใดๆทั้งสิ้นผมเข้าใจ

ผมเลือกที่จะเดินออกมาเอง ถ้าจะโทษ ให้โทษที่ผมคนเดียวเท่านั้น แต่ก่อน ครอบครัวพี่น้องขอความช่วยเหลือก็ไม่มีปัญญาที่จะช่วยเหลือ ตอนนี้ผมพอจะมีให้ครอบครัว ซึ่งผมมองว่ามันโอเคกว่าที่ผ่านมามาก และส่วนที่ทำผิดพลาดผมคงต้องยอมรับความผิดพลาดที่เกิดขึ้น ผมน้อมรับครับ แต่ผมต้องเดินหน้าต่อไปเพื่อครอบครัวผม

ผมออกจากบ้านมาสิบกว่าปีเพราะมีความฝัน และหวังว่าฝันนี้จะทำให้ครอบครัวพี่น้องคนรอบข้างมีชีวิตที่ดีอย่างน้อยก็ให้เขาพึ่งพาได้ ไม่ว่าจะเกิดอะไรขึ้น ผมขอรับไว้ และสู้ต่อเพื่อครอบครัวผม เหตุผลที่เลิกกันไม่ได้เกิดขึ้นเพราะใครทั้งนั้น ผมเลือกเองครับ ผิดที่ผมเท่านั้นเลือกสิ่งที่ดีกับตัวเองแต่ไม่เลือกแฟนเก่า ผมน้อมรับคำด่าทุกคำครับ สุดท้ายนี้ ผมขอโทษทุกๆคนที่ได้รับผลกระทบด้วยนะครับ
ต่อมาเพจ อีกี้ขยี้ข่าว แม่ทุกสถานบันเทิง ก็ได้โพสต์ถึง “เอ๋ มิรา” โดยระบุข้อความว่า “มิรา ชลวิรัลวานิศร์ ร่วมคอมเมนต์ให้กำลังใจ “อีฟ” อดีตคนรัก ทอล เกียรติศักดิ์ โมเมนต์ดีๆ” หลังเข้ามาร่วมคอมเมนต์ถึงประเด็นดราม่าดังกล่าว โดย เอ๋ มิรา ได้คอมเมนต์ว่า “อีฟ=เอ๋ ขอให้เธอมีชีวิตที่ดีขึ้นขอให้สังคมไทยใจดีกับเธอนะ”

<img src="https://i.ibb.co/CtcQVnv/w1200-9.jpg" alt="w1200-9" border="0" />

<img src="https://i.ibb.co/6tDBv9h/w1200-8.jpg" alt="w1200-8" border="0" />

<img src="https://i.ibb.co/thDS50G/w1200-7.jpg" alt="w1200-7" border="0" />

<img src="https://i.ibb.co/h1PxfhX/w1200-6.jpg" alt="w1200-6" border="0" />

<img src="https://i.ibb.co/TcGp1gS/w1200-5.jpg" alt="w1200-5" border="0" />

<img src="https://i.ibb.co/rmZqv6B/w1200-4.jpg" alt="w1200-4" border="0" />

<img src="https://i.ibb.co/KFXKnTX/kratai3.jpg" alt="kratai3" border="0" />