<strong>เจนนี่ ได้หมดถ้าสดชื่น</strong> แจงเรื่องดรามาร้อนจนเสียเงิน 5 ล้าน ใช้หนี้แทนคนในครอบครัว ผ่านรายการแฉ ทางช่อง GMM25
<strong>
โดยเจนนี่เปิดเผยว่า
</strong>
การแยกวง เป็นความต้องการของ #ลิลลี่ เอง มันถึงเวลาแล้ว แยกกันออกไปเพื่อเติบโต เพราะทุกครั้งที่ออกคอนเสิร์ตจะมีดรามาตลอดว่า พี่ร้องเพลงน้อง น้องร้องน้อยกว่าพี่ ปีนี้ลิลลี่อายุ 20 แล้ว ลองให้เดินเองสักปี ถ้าปีนี้งานน้อย ปีหน้าอาจจะมารวมกันก็ได้<strong>เรื่องเสียเงิน 5 ล้าน ก็ยอมรับว่ามีปัญหาภายในครอบครัว อาจจะผิดที่ใจร้อนโพสต์ไป แต่เวลานั้นมันเหนื่อยมาก เงินที่หามาได้อยู่ดี ๆ หายไปกับมือ เราเป็นคนหยิบมันออกมา มันเจ็บใจมาก ร้องไห้จนแทบจะเป็นบ้า ยิวเห็นก็โพสต์อีก แต่ว่าเขาไม่ได้ เพราะเขาก็ปกป้องเรา เลยกลายเป็นเรื่องใหญ่โต ต้องขอโทษทุกคนด้วย แต่วันนั้นไม่เป็นเราคงไม่เข้าใจ</strong>

สิ่งที่อยากจะบอกกับเจ้าหนี้ของญาติทุกคนว่า ต่อไปนี้จะไม่จ่ายให้ใครแล้ว ที่ผ่านมามีเจ้าหนี้ทั้งแช็ต ทั้งมาหา ซึ่งมาจากหลากหลายบุคคลรอบตัว ต่อไปถ้าใครมาถ่ายคลิปทวงหนี้แล้วไม่จ่ายอย่ามาด่านะ

เพิ่งทะเลาะกับสามี เพราะทำงานหนักเกินไปจนไม่มีเวลาให้ครอบครัว และเงินที่หามาได้คือไม่มีแล้ว

แต่เกิดเรื่องแบบนี้ก็ยังดีกว่าการให้เจ้าหนี้มาพรากคนในครอบครัว ไม่ว่าจะเป็นการฆ่า การเรียกค่าไถ่ มันมีโอกาสสูงมาก เพราะยอดเงินไม่ใช่หลักหมื่นหลักแสน แต่เป็นล้าน ให้มันจบที่ตรงนี้เลย ใช้หนี้ไปรวม ๆ ก็หลายสิบล้าน

เราไม่ต้องการที่จะมีปัญหาเรื่องการเงินกับใครแล้วทั้งสิ้น ขอทำงานแบบสบายใจ ที่ผ่านมายอมจ่ายเพราะรักทุกคน อยากให้ทุกคนมีชีวิตที่ดีขึ้น

ที่ออกมาวันนี้ก็ไม่ได้ต้องการทำร้ายใคร มันเป็นความรู้สึก ณ วันนั้นมันไม่ไหวจริง ๆ แต่ก็รู้สึกผิดที่ทำให้คนรอบข้างโดนด่าก็ต้องขอโทษด้วย

เวลามีเรื่องดรามาก็เสียใจ แต่ทุกวันนี้รับมือได้เก่งขึ้น ไม่มีใครอยากโดนด่าไปตลอด เจนนี่คนเดิมกับคนนี้ความสดใสมันต่างกันมาก

ยืนยันกับลิลลี่ยังรักกันดี อาจจะมีงอน ๆ บ้าง แต่เจนนี่รักน้อง และเชื่อว่าน้องก็รักเจนนี่ เราไม่มีวันทิ้งกัน
<strong>
จากนี้ไปขอทำเพื่อลูกดีกว่า เพราะเขายังมีอนาคตอีกไกล ไม่อยากให้เขากลับไปจนเหมือนเรา และไม่รู้ว่าอนาคตจะหาเงินได้เป็นล้าน ๆ แบบนี้อีกไหม วันนึงถ้าเจ็บไข้ไม่สบาย ก็ต้องเก็บเงินไว้ด้วย สักวันครอบครัวคงกลับมาเหมือนเดิม</strong>

<img class="img-responsive img-detail" src="https://entertain.teenee.com/thaistar/img9/977847.jpg" alt="เจนนี่แจงดรามาเงิน 5 ล้าน เกี่ยวครอบครัว ลั่นจากนี้ไม่รับใช้หนี้ให้ใครอีก" align="middle" />

<img class="img-responsive img-detail" src="https://entertain.teenee.com/thaistar/img9/977848.jpg" alt="เจนนี่แจงดรามาเงิน 5 ล้าน เกี่ยวครอบครัว ลั่นจากนี้ไม่รับใช้หนี้ให้ใครอีก" align="middle" />

<img class="img-responsive img-detail" src="https://entertain.teenee.com/thaistar/img9/977849.jpg" alt="เจนนี่แจงดรามาเงิน 5 ล้าน เกี่ยวครอบครัว ลั่นจากนี้ไม่รับใช้หนี้ให้ใครอีก" align="middle" />

<img class="img-responsive img-detail" src="https://entertain.teenee.com/thaistar/img9/977850.jpg" alt="เจนนี่แจงดรามาเงิน 5 ล้าน เกี่ยวครอบครัว ลั่นจากนี้ไม่รับใช้หนี้ให้ใครอีก" align="middle" />