กรณี <strong>ตาชาญ </strong>หรือ <strong>ร.ต.ชาญ อดีตข้าราชการแพทย์ทหาร</strong>เกษียณอายุ ที่ทาาง นายเอกภพ เหลืองประเสริฐ ที่ปรึกษารัฐมนตรีว่าการกระทรวงมหาดไทย และผู้ก่อตั้งเพจสายไหมต้องรอด ได้ลงพื้นที่เข้าช่วยเหลือในพื้นที่รามอินทรา บางเขน โดย ตาชาญ วัย 74 ปี อดีตแพทย์ทหาร ถูกลูกหลานทอดทิ้งให้นอนอยู่กับสุนัข  ซึ่ง ตาชาญ มี<strong>ที่ดินมูลค่า10ล้าน</strong> ทำเลติดรถไฟฟ้า เก็บไว้ให้ลูก

โดย <strong>คุณตาชาญ</strong> อาศัยอยู่ที่ซอยรามอินทรา 23 แยก 26  เขตบางเขน กทม. อยู่ในสภาพอิดโรย ไม่ได้ทานข้าวและน้ำมาหลายวัน  จนท.และนักข่าว จึงช่วยกันป้อนข้าว คุณตาชาญ  จากนั้น จนท.ได้พาคุณยาอาบน้ำ ตัดผม ทำความสะอาดร่างกาย และเปลี่ยนเสื้อผ้าให้ใหม่  ดูจากสภาพแวะล้อมคุณตาไม่สามารถอยู่ได้ตามลำพัง

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/csvtM2WFWLi6dMdkllZu.webp?x-image-process=style/lg-webp" alt="คุณตาชาญ ถูกลูกหลานทิ้งอยู่กับสุนัข มีที่ดิน10ล้าน ทำเลทอง เก็บไว้ให้ลูก" width="600" height="450" />

จากการสอบถามเพื่อนบ้านทราบว่าคุณตาเป็นคนมีฐานะ มีเงินเก็บนับล้านบาท เคยเป็นข่าวดังเมื่อปีก่อนเนื่องจากคุณตามีการนำศพภรรยาคู่ทุกข์คู่ยากมาเก็บไว้ที่บ้านและนอนเฝ้าศพมานานกว่า 21 ปี สุดท้ายพอตัวเองแก่ชรา จึงตัดสินใจขอให้ทางมูลนิธินำศพคุณยายไปเผา เพราะเกรงว่า หากตนเป็นอะไรไป จะไม่ทันได้เผาศพภรรยา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/TR1zuJus0mmfvGVe8RdU.webp?x-image-process=style/lg-webp" alt="คุณตาชาญ ถูกลูกหลานทิ้งอยู่กับสุนัข มีที่ดิน10ล้าน ทำเลทอง เก็บไว้ให้ลูก" width="600" height="450" />

หลังเสร็จงานศพ จนท.มูลนิธิเพชรเกษม  พบว่าคุณตามีเงินฝากในบัญชีธนาคารนับล้านบาท แต่หลังจากนั้นมาทราบภายหลังว่า ลูกได้พาคุณตาไปเลิกถอนเงินมาจนหมดบัญชีแล้ว และสุดท้ายก็ทิ้งคุณตาอยุ่ที่บ้านตามลำพังกับสุนัขอีกประมาณ 5 ตัว เป็นที่น่าเวทนากับเพื่อนบ้านเป็นอย่างมาก

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/3yBLk8E0aIvcvOrkxv3K.webp?x-image-process=style/lg-webp" alt="คุณตาชาญ ถูกลูกหลานทิ้งอยู่กับสุนัข มีที่ดิน10ล้าน ทำเลทอง เก็บไว้ให้ลูก" width="600" height="352" />

เบื้องต้น <strong>นายเอกภพ  เหลืองประเสริฐ</strong>  ได้ประสานไปยัง น.ส.แรมรุ้ง  วรวัธ  อธิบดีกรมกิจการผู้สูงอายุ กระทรวงการพัฒนาสังคมและความมั่นคงของมนุษย์  เพื่อส่งตัวคุณตาชาญ เข้ารับการคุ้มครองและรักษาตัว ณ ศูนย์พัฒนาการจัดสวัสดิการสังคมผู้สูงอายุจังหวัดปทุมธานี ในสังกัดกระทรวง พม. ต่อไป

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/h3mvGYsxSHhdr8faT746.webp?x-image-process=style/lg-webp" alt="คุณตาชาญ ถูกลูกหลานทิ้งอยู่กับสุนัข มีที่ดิน10ล้าน ทำเลทอง เก็บไว้ให้ลูก" width="600" height="345" />

ซึ่ง ทางกระทรวงการพัฒนาสังคมและความมั่นคงของมนุษย์ หรือ <strong>พม. </strong>ได้เข้าไปดูแลคุณตาชาญ เรียบร้อนแล้ว  อยากจะขอให้ทางครอบครัวรับลุงไปดูแลต่อ เพราะจากการพูดคุยกับลุงยังรักและห่วงลูกอยู่มาก แถมลุงมีที่ดินติดถนนรามอินทรา มูลค่ากว่า 10 ล้านบาท เก็บไว้ให้ลูกๆทั้ง 2 คน