วันที่ 16 ก.ย. 2566 ที่กองบัญชาการตำรวจภูธรภาค 7 พล.ต.อ.สุรเชษฐ์ หักพาล รองผู้บัญชาการตำรวจแห่งชาติ นำชุดคลี่คลายคดี แถลงการณ์ความคืบหน้าการกู้ไฟล์ภาพจากเซิร์ฟเวอร์บ้านกำนันนก โดยเป็นการตัดเป็นภาพนิ่งซึ่ง ภาพแรกหลังจากเกิดเหตุยิงแล้ว ตำรวจ 3 คน ประกอบด้วย พ.ต.ต.ณรงค์, ด.ต.สราวุธ, และ ด.ต.ชนาณัฐ อุ้ม พ.ต.ท.ศิวกร ขึ้นรถนำส่งโรงพยาบาล ส่วนอีก 2 คนที่เพิ่มมา ร.ต.ท.จตุรวิทย์ และ พ.ต.ท.ภทร ได้ช่วย พ.ต.ท.วศิน ส่งโรงพยาบาล

<img class="img-responsive" src="https://www.mumkhao.com/img1/11/230916xglmy.jpg" />

รองผู้บัญชาการตำรวจแห่งชาติ กล่าวว่า สิ่งที่สังคมสงสัย ตำรวจคนไหนให้การเท็จ คนช่วยเหลือผู้บาดเจ็บมีแค่ 5 คนนี้เอง นอกนั้นไม่มีตามที่ให้การไว้ ไม่มีใครจับกุมความผิดซึ่งหน้า ตำรวจพวกนี้จะเจอ มาตรา 157 ละเว้นการปฏิบัติหน้าที่โดยมิชอบ และอีกส่วนที่ช่วยคนผิด มีขับรถนำ ขับตาม คุ้มกันกำนันนก อีกส่วนคือนายตำรวจระดับสูงเผ่นแน่บ แล้วบอกว่าช่วย โกหกซะงั้น แย่มาก ซึ่งคณะกรรมการทั้งหมดจะร่วมกันพิจารณาเอาผิดทั้งอาญาและวินัยซึ่งหมายถึง มาตร 157

<img class="img-responsive" src="https://www.mumkhao.com/img1/11/230916vzho6.jpg" />

ส่วนเรื่องกล้อง จากที่มีทั้งหมด 15 ตัว 13 ตัวกู้ได้ 100 เปอร์เซ็นต์ ส่วนอีก 2 ตัวพยายามกู้แต่กู้ไม่ได้ ตัวที่ส่องมาบนโต๊ะจีน เพิ่งถอดบอร์ดออกมาได้ 2 ตัว ตัวนึงไม่ได้ใช้งานตั้งแต่ 23 ส.ค. อันนี้ตัดไป ส่วนอีกอัน เวลา 10.16 น. ไม่มีภาพหลังจากนี้ สำนักงานพิสูจน์หลักฐาน ถอดบอร์ดออกมาได้ กำนันนกกดปิดสวิตช์เอง เพราะคงมีคนมาเตือนตั้งแต่ในช่วงกำลังจัดสถานที่ ว่าไม่ควรให้เห็นว่ามีใครมานั่งบ้าง จึงไม่มีการจับภาพตั้งแต่เวลานั้น

<img class="img-responsive" src="https://www.mumkhao.com/img1/11/2309168t240.jpg" />

พบว่าก่อนยิงมีการกันคนออกไป มีหลักฐานชัดเจนว่ากำนันสั่งยิง หลังเกิดการยิงแล้ว ลูกน้องยืนคุ้มกันทุกจุด แต่ตำรวจต่างคนต่างออก ความผิดซึ่งหน้าไม่จับกุม ส่วนตำรวจที่บอกว่าช่วยคนเจ็บเป็นสิบ แต่ที่จริง 5 คน

ส่วนจะแจ้งข้อหาใครบ้าง ต้องพิจารณากัน และจะขยายผลไปเรื่องร่ำรวยผิดปกติ ตรวจสอบเส้นทางการเงินมาจากไหน ต้องตอบให้ได้ การประกอบธุรกิจ การประมูลงานต่าง ๆ 1,500 กว่าโครงการ อภิมหาผิดปกติ ต้องไปตรวจสอบ

<img class="img-responsive" src="https://www.mumkhao.com/img1/11/230916p459h.jpg" />

นอกจากนี้พบว่าญาติกำนันนก คือต๋องส่งปืนให้เด้ง สื่อว่าเตรียมพร้อมว่าถ้ามีปัญหาก็ต้องยิง เป็นการตระเตรียม ก่อนมีการยิง มีการอาคนแก่ออกไปก่อน เปิดทางรถเพื่อเตรียมออก วิธีการแบบนี้รู้แล้วว่าต้องมีการยิง กำนันออกมาคุยกับหน่องก่อนมีการยิง มีการส่งสัญญาณ ฉะนั้นจบสนิท พยานหลักฐาน ยังไงก็ไม่รอด

<img class="img-responsive" src="https://www.mumkhao.com/img1/11/230916tfzk1.jpg" />

นอกจากนี้ พ.ต.อ.วชิรา ยาวไทยสงค์ (ผู้กำกับเบิ้ม) จากภาพไม่พบว่าให้การช่วยเหลือ เพราะกล้องปิดไป แต่มีประจักษ์พยาน และมีภาพปรากฎตัวที่โรงพยาบาล ส่วนผู้กำกับ สน.พญาไท ตามภาพไม่เห็นชื่อ ก็จะไม่มีส่วนผู้กำกับทั้งหมด ต้องเรียกมาสอบดูคำให้การเดิม เราดูไว้แล้วต้องแจ้งข้อกล่าวหาใครบ้าง ต้องแยกทั้งหมดทั้งไม่จับกุมทั้งที่เกิดเหตุซึ่งหน้า และให้การเท็จ

<img class="img-responsive" src="https://www.mumkhao.com/img1/11/23091696e1n.jpg" />

ทั้งนี้จะมีการสาวภถึงการประกอบธุรกิจของกำนันนก ทั้งรับเหมา ส่วยสติ๊กเกอร์ และเว็บพนันออนไลน์ ทั้งหมดเพื่อนำไปสู่การยึดทรัพย์ โดยชัดเจนว่า สารวัตรศิวได้ทำหน้าที่อย่างกล้าหาญจึงนำมาสู่การวางแผนยิงในที่สุด

<img class="img-responsive" src="https://www.mumkhao.com/img1/11/2309165u6cv.jpg" />

เรียบเรียง มุมข่าว